Diari Oficial de la Generalitat Valenciana


Sumari del DOGV 4474, del 04-04-2003 (2003/3830)

ORDRE de 12 de març de 2003, de la Conselleria de Medi Ambient, per la qual es convoca la concessió d'ajudes en matèria de qualitat ambiental per a l'exercici 2003.
--------------------------------------------------------------------------------------------------------------------------------------------------------------------

### Dades del document

Número de DOGV
:   4474

Data del DOGV
:   04-04-2003

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2003/3830


Data del document
:   12-03-2003

Organisme emissor
:   Conselleria de Medi Ambient

Tipus de document
:   Ordre

Correcció d'errades

 Descriptors 

:   * ajuda pública
    * contaminació acústica
    * suport econòmic
    * qualitat del medi ambient
    * gestió de residus
    * petita i mitjana empresa

ORDRE de 12 de març de 2003, de la Conselleria de Medi Ambient, per la qual es convoca la concessió d'ajudes en matèria de qualitat ambiental per a l'exercici 2003. [2003/3830]
  
Els objectius i principis de la política de medi ambient de la Unió Europea consisteixen, en particular, a prevenir, reduir i, en la mesura del que siga possible, eliminar la contaminació, particularment al seu origen, prenen com a base el principi de «qui contamina, paga».
  
Expressament, l'article 6 del Tractat CE, modificat pel Tractat d'Amsterdam, estableix que l'actuació comunitària no s'ha de limitar ja a reaccionar davant els problemes de medi ambient, sinó que les exigències de la seua protecció s'han d'integrar des de les fases preparatòries, en la definició i realització de totes les polítiques i mesures de la Comunitat, i fomentar la participació activa dels agents socioeconòmics.
  
El Sisé Programa d'Acció Comunitari en Matèria de Medi Ambient, establert per la decisió núm. 1600/2002/CE del Parlament Europeu i del Consell, constitueix en l'actualitat el marc de la política de la Comunitat en matèria de medi ambient, amb l'objectiu de garantir un elevat nivell de protecció i d'aconseguir una dissociació entre pressions ambientals i creixement econòmic, i està especialment basat en el principi qui contamina paga, en els principis de cautela i acció preventiva i en el principi de correcció de la contaminació en la font.
  
Els dispositius de protecció del medi ambient adoptats per les empreses, conforme estableix el Reglament comunitari 761/2001, del Parlament Europeu i del Consell, de 19 de març, han d'incloure procediments d'auditoria ambiental per a ajudar a la direcció a avaluar el compliment i l'eficàcia del sistema en el compliment de la seua política ambiental. La dita norma configura el ?sistema comunitari d'ecogestió i ecoauditoria?, amb caràcter voluntari, establint com a objectiu d'aquest promoure la millora del comportament ambiental de les organitzacions de tots els sectors.
  
En l'àmbit de la Comunitat Valenciana, el Decret 28/1998, de 10 de març, del Govern Valencià, va designar com a organisme competent per a realitzar les comeses i efectuar les funcions a les quals es refereix el Reglament comunitari, la Conselleria de Medi Ambient, mitjançant la Direcció General d'Educació i Qualitat Ambiental.
  
En línia amb la política comunitària en aquesta matèria, la Conselleria de Medi Ambient ve fomentant la participació en el sistema comunitari d'ecogestió i ecoauditoria de les petites i mitjanes empreses del sector industrial i de serveis de la Comunitat Valenciana, subvencionant la implantació de l'esmentat sistema en els seus centres de treball.
  
En matèria de residus, la política comunitària adoptada amb la Directiva 91/156/CEE, de 18 de març, per la qual es modifica la Directiva 75/442/CEE relativa als residus, preveu la necessitat d'adoptar mesures encaminades a limitar la producció de residus, en particular promovent les tecnologies netes, com també la desitjable reutilització dels residus com a matèries primes, al mateix temps que estableix una norma comuna per a tots els residus, si bé per als residus perillosos la Directiva 91/689/CEE, de 12 de desembre, estableix un major control i vigilància.
  
En aquest sentit, són comunment conegudes les tres R que configuren la base de la política en matèria de gestió de residus: reduir, reutilitzar i reciclar. És a dir, reduir al màxim la generació de residus, seleccionant aquells processos productius que tinguen un menor impacte ambiental; reutilitzar, emprant diverses vegades o de diferents formes un producte per al mateix fi per al qual va ser dissenyat originàriament; reciclar, utilitzant els residus com a matèria prima per a l'elaboració d'un producte que pot ser igual o distint a l'original.
  
En base al que s'ha exposat, la Llei 10/1998, de 21 d'abril, de Residus, va adequar el nostre dret intern a la moderna concepció de la política de residus imperant a la Unió Europea, contribuint al mateix temps a la protecció del medi ambient coordinant la política de residus amb les polítiques econòmica, industrial i territorial, a l'objecte d'incentivar, per aquest ordre, la reducció, la reutilització, el reciclatge i altres formes de valorització dels residus.
  
En l'àmbit del mandat global de protecció del medi ambient de l'article 45 de la Constitució, la Generalitat Valenciana, en ús de la seua competència legislativa sobre la matèria conforme a la Constitució i a l'Estatut d'Autonomia de la Comunitat Valenciana, va dictar la Llei 10/2000, de 12 de desembre, de Residus de la Comunitat Valenciana, i el conjunt de les seues disposicions constitueixen l'expressió de la política de residus de la Generalitat, encaminada a la consecució dels objectius de prevenció en la producció de nous residus, disminució de la quantitat produïda i de la perillositat de les substàncies que els componen, valorizant-los en la mesura del que siga possible.
  
Conforme a la política comunitària, estatal i autonòmica descrita en matèria de residus, la Conselleria de Medi Ambient, com a continuïtat a les mesures d'ajudes i subvencions ja iniciades, pretén fomentar la minimització o prevenció en origen de la generació de residus en els processos productius, com també la seua valorització en el propi procés que els haja generat.
  
Per altra part, es pretén avançar en les tècniques de gestió final del residu fomentant la seua reutilització, reciclat i altres formes de valorització, aquestes últimes, definides mitjançant l'Ordre MAM/304/2002, de 8 de gener.
  
Amb la finalitat de col·laborar, en la mesura del que siga possible, en les dites tècniques, en l'article 20 de la Llei 10/2000, de 12 de desembre, de Residus de la Comunitat Valenciana, s'estableix expressament el possible finançament mitjançant una sèrie de recursos, entre els quals cap esmentar les subvencions. Amb això es pretén fomentar, des de la Conselleria de Medi Ambient, la valorització dels residus industrials, contribuint a una política ambiental sostenible basada en el manteniment del desenvolupament de la Comunitat Valenciana amb ple respecte al medi ambient i des de una racional utilització dels recursos.
  
En relació amb determinats residus perillosos, concretament els policlorobifenils (PCB) i policloroterfenils (PCT), la Directiva 96/59/CE del Consell, de 16 de setembre, relativa a l'eliminació de PCB i PCT, imposa una sèrie d'obligacions relacionades no sols amb els PCB usats i aparells rebutjats que els continguen, sinó també amb els PCB no usats i aparells en ús. Incorporant al dret intern la Directiva citada, es va dictar el Reial Decret 1378/1999, de 27 d'agost, de caràcter bàsic, pel qual s'estableixen mesures per a l'eliminació i gestió dels policlorobifenils, policloroterfenils i aparells que els continguen, que fixa l'any 2010 com a termini màxim per a dur a terme la descontaminació o eliminació, amb l'excepció dels transformadors elèctrics poc contaminats, que podran estar operatius fins al final de la seua vida útil.
  
El règim jurídic aplicable a la gestió, condicions de tractament i eliminació dels esmentats residus, pel que fa a residus perillosos, es preveu igualment en la Llei 10/2000, de 12 de desembre, de Residus de la Comunitat Valenciana, i la Conselleria de Medi Ambient pretén fomentar les activitats de gestió dels policlorobifenils, policloroterfenils i aparells que els continguen, segons resten definits en el Reial Decret 1378/1999, de 27 d'agost.
  
Finalment, l'adequada planificació en la lluita contra el soroll als nuclis urbans de la Comunitat Valenciana exigeix la realització d'un control efectiu per part de l'administració dels nivells de contaminació acústica, per la qual cosa, la Conselleria de Medi Ambient considera necessari donar suport a les entitats locals en l'exercici de les seues competències de control de l'esmentada contaminació, incentivant igualment les actuacions de la seua prevenció, mitjançant subvencions a l'adquisició de material de mesurament de la contaminació acústica per part de les entitats locals.
  
Per Decret 7/2002, de 25 de juliol, del president de la Generalitat Valenciana, s'assignen a la Conselleria de Medi Ambient les competències en matèria de medi ambient, i corresponen a la Direcció General d'Educació i Qualitat Ambiental, conforme al Reglament Orgànic i Funcional de l'esmentada Conselleria, aprovat per Decret 90/1999, de 30 de juliol, del Govern Valencià, entre altres funcions, la gestió de subvencions per a la millora ambiental.
  
Per tot això, a proposta de la Direcció General d'Educació i Qualitat Ambiental, conforme a les atribucions que em confereix l'article 35 de la Llei de Govern Valencià, com també l'article 47 de la Llei d'Hisenda Pública de la Generalitat Valenciana aprovada per Decret Legislatiu de 26 de juny de 1991, del Consell de la Generalitat Valenciana,
  
ORDENE
  
Article 1. Objecte
  
La present ordre té per objecte convocar per a l'exercici 2003, d'acord amb el que disposa el seu articulat i les bases que figuren en els annexos corresponents, la concessió de les subvencions que a continuació s'hi relacionen a càrrec dels Pressupostos de la Generalitat Valenciana per a 2003, en l'aplicació pressupostària i pels imports màxims que en cada cas s'indiquen:
  
1. Subvencions per a la implantació de sistemes de gestió ambiental d'acord amb el Reglament (CE) 761/2001, del Parlament Europeu i del Consell, de 19 de març, pel qual es permet que les organitzacions s'adherisquen amb caràcter voluntari a un sistema comunitari de gestió i auditoria ambientals (EMAS) (annex I). Aplicació pressupostària 97.46.505.01.2.N7391967. Import: 379.766,44 euros.
  
2. Subvencions a la minimització en origen i valorització in situ de residus generats en el mateix procés productiu (annex II). Aplicació pressupostària 11.12.838.96.0.Z5876818. Import: 1.053.795,00 euros.
  
3. Subvencions a les inversions per a la valorització de residus industrials (annex III). Aplicació pressupostària 32.16.280.81.5.V9858170. Import: 700.000,00 euros.
  
4. Subvencions destinades a la gestió dels equips contaminats per PCB (annex IV). Aplicació pressupostària 08.23.062.45.0.G3537076. Import: 60.960,00 euros.
  
5. Subvencions destinades a l'adquisició de material de mesurament de la contaminació acústica per entitats locals de la Comunitat Valenciana (annex V). Aplicació pressupostària 68.69.615.19.6.F6754492. Import: 170.426,51 euros.
  
En cas d'increment de l'import màxim destinat a cada una d'aquestes ajudes, es publicarà en el Diari Oficial de la Generalitat Valenciana la quantia de l'increment i el total final disponible per al present exercici pressupostari.
  
En relació amb els imports consignats en les subvencions previstes en els apartats 2 i 3, el remanent que en el moment de la concessió es puga produir en cadascuna d'aquestes, podrà distribuir-se entre les sol·licituds estimades en l'altra.
  
Article 2. Termini de presentació de sol·licituds
  
El termini de presentació de sol·licituds per a la present convocatòria serà d'un més a partir de l'entrada en vigor d'aquesta ordre. L'ultim dia d'aquest termini serà l'equivalent, en el mes següent, al de la data de publicació de l'ordre en el Diari Oficial de la Generalitat Valenciana.
  
Article 3. Formalització i presentació de sol·licituds
  
Les sol·licituds s'hauran d'efectuar en una instància degudament emplenada, segons model que s'adjunta a la present ordre per a cada línia de subvenció, a les quals caldrà adjuntar la documentació que en cada cas s'indica en el corresponent annex.
  
Les persones interessades podran presentar les sol·licituds en el Registre General de la Conselleria de Medi Ambient al carrer de Francesc Cubells, núm. 7, de València, i també als Serveis Territorials situats a Alacant (carrer de Churruca, núm. 29), a Castelló de la Plana (avinguda dels Germans Bou, núm. 47), i a València (carrer de Gregori Gea, núm. 27), o en qualsevol altra de les formes previstes en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.
  
Cas que s'opte per presentar la sol·licitud en una oficina de Correus, s'haurà de fer en sobre obert perquè siga datada i segellada per l'oficina de Correus abans de ser certificada.
  
Article 4. Correcció de les sol·licituds
  
Quan la sol·licitud no reunisca els requisits o no s'hi adjunte la documentació que d'acord amb el corresponent annex d'aquesta ordre resulte exigible, de conformitat amb l'article 71 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, es requerirà al sol·licitant perquè en el termini de deu dies corregisca la falta o adjunte els documents preceptius, amb indicació que, si així no ho fera, se'l tindrà per desistit de la seua petició, després de la resolució prèvia que haurà de ser dictada en els termes previstos a l'article 42 de l'esmentada llei.
  
La dita resolució serà dictada per la Direcció General d'Educació i Qualitat Ambiental, a proposta del cap de l'Àrea de Qualitat Ambiental, previ informe del Servei al qual, en cada cas, corresponga la tramitació de les distintes subvencions previstes en la present ordre.
  
Article 5. Resolució
  
Correspon al conseller de Medi Ambient resoldre sobre la concessió de les subvencions convocades, a proposta de la comissió avaluadora de cada una d'aquestes.
  
El termini màxim per a resoldre les sol·licituds d'ajuda en les distintes línies convocades per la present ordre, serà de tres mesos comptadors des de la data de la finalització del termini de presentació de sol·licituds. Transcorregut l'esmentat termini sense que haja recaigut resolució expressa, s'entendrà desestimada la sol·licitud en els termes previstos en l'article 44 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.
  
La llista de beneficiaris de cada línia de subvenció serà objecte de publicació, mitjançant resolució del conseller de Medi Ambient, en el Diari Oficial de la Generalitat Valenciana. Aquesta resolució inclourà també la quantia subvencionable, l'import de l'ajuda concedida a cada beneficiari, indicant els percentatges o quanties unitàries aplicats per a la seua determinació, com també el termini o data límit per a la presentació de les sol·licituds de cobrament i documentació justificativa de les subvencions concedides.
  
Article 6. Sol·licituds de cobrament de les subvencions concedides
  
Per al cobrament de la subvenció, el beneficiari haurà de presentar, en el termini que establisca la corresponent resolució de concessió, sol·licitud de cobrament adreçada a la Direcció General d'Educació i Qualitat Ambiental, segons model d'instància que s'adjunta a la present ordre per a cada línia de subvenció, acompanyada de la documentació establerta en el respectiu annex.
  
Si es considera que alguna de les sol·licituds no reuneix els requisits necessaris o no s'acompanya de tota la documentació exigible o, si és procedent, s'estime necessari l'aportació de qualsevol documentació encaminada a verificar la realització de les actuacions subvencionables o els seus costos imputats, se concedirà al beneficiari un termini de deu dies per a la seua presentació, transcorregut el qual se li podrà declarar decaigut en el seu dret al tràmit, de conformitat amb el que disposa l'article 76 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.
  
La resolució en la qual es tinga per transcorregut el termini, decaient el beneficiari en el seu dret al tràmit, i el consegüent decaïment en el dret a cobrar, totalment o parcialment, la subvenció concedida serà dictada pel conseller de Medi Ambient, a proposta de la Direcció General d'Educació i Qualitat Ambiental.
  
Article 7. Obligacions dels beneficiaris
  
Els beneficiaris de les subvencions hauran de:
  
1. Realitzar l'activitat o adoptar el comportament que fonamenta la concessió de la subvenció.
  
2. Acreditar la realització de l'activitat o l'adopció del comportament, com també el compliment dels requisits i les condicions que determinen la concessió o el gaudi de l'ajuda.
  
3. Sotmetre's a les actuacions de control financer que corresponen a la Intervenció General en relació amb les subvencions i ajudes concedides.
  
4. Comunicar, en qualsevol moment de la vigència de l'expedient, altres ajudes sol·licitades o concedides per a la mateixa finalitat per altres administracions o ens públics.
  
L'incompliment de les anteriors obligacions donarà lloc a l'exigència de les responsabilitats que corresponguen, d'acord amb la legislació vigent.
  
Article 8. Compatibilitat i acumulació d'ajudes
  
Les subvencions previstes en la present ordre seran compatibles entre si i amb qualssevol altres pel mateix concepte, haurà de respectar-se, això no obstant, el que disposen els apartats següents.
  
L'import de les subvencions regulades en la present ordre en cap cas podrà ser de tal quantia que, aïlladament o en concurrència amb altres subvencions o ajudes d'altres administracions públiques o d'altres ens públics o privats, supere el cost de l'activitat que ha d'exercir el beneficiari.
  
En el cas de subvencions incloses en el règim d'ajudes regionals per a la protecció del medi ambient, l'import acumulat de les ajudes previstes en aquesta ordre i les reconegudes o percebudes d'altres administracions públiques o d'altres ens públics, haurà de respectar els límits màxims autoritzats per la Comissió Europea en el règim esmentat, indicats en les corresponents bases reguladores de les diferents línies de subvenció previstes en la present ordre.
  
Article 9. Concepte de PIME
  
A l'efecte de la present ordre, es consideraran petites i mitjanes empreses (PIME), segons la Recomanació de la Comissió Europea (DOCE núm. L107/4, de 30 d'abril de 1996), les unitats econòmiques amb personalitat física o jurídica que reunisquen els següents requisits:
  
a) que ocupen a menys de 250 treballadors,
  
b) que tinguen un volum de negocis anual no superior a 40 milions d'euros, o bé un balanç general no superior a 27 milions d'euros.
  
c) que complisquen el criteri d'independència, entenent per empreses independents aquelles en les quals el 25% o més del seu capital o dels seus drets de vot no pertanya a altra empresa, o conjuntament a diverses empreses que no responguen a la definició de PIME. Aquest límit podrà superar-se en els casos següents:
  
- Si l'empresa pertany a societats públiques de participació, societats de capital risc o a inversors institucionals, sempre que aquestos no exercisquen, individualment o conjuntament, cap control sobre l'empresa.
  
- Si el capital està distribuït de tal manera que no és possible determinar qui el posseeix i si l'empresa declara que pot legítimament presumir que el 25% o més del seu capital no pertany a altra empresa o conjuntament a diverses empreses que no responen a la definició de PIME.
  
DISPOSICIONS FINALS
  
Primera
  
En tot allò no regulat en aquesta ordre, regirà el que disposa el Decret Legislatiu de 26 de juny de 1991, de la Generalitat Valenciana, pel que s'aprova el text refós de la Llei d'Hisenda Pública de la Generalitat Valenciana.
  
Segona
  
Es faculta a la directora general d'Educació i Qualitat Ambiental per a dictar les disposicions necessàries per al desenvolupament i execució del que disposa la present ordre.
  
Tercera
  
La present ordre entrarà en vigor l'endemà de la seua publicació en el Diari Oficial de la Generalitat Valenciana.
  
Quarta
  
Contra la present ordre, que posa fi a la via administrativa, es pot interposar recurs contenciós administratiu en el termini de dos mesos, comptadors des de l'endemà de la publicació, davant la sala contenciosa administrativa del Tribunal Superior de Justícia de la Comunitat Valenciana, de conformitat amb el que preveuen els articles 10 i concordants de la Llei 29/1998, de 13 de juliol, reguladora de la jurisdicció contenciosa administrativa.
  
Tot això sense perjudici de la interposició de recurs potestatiu de reposició davant l'autoritat que dicta l'acte, en el termini d'un mes des de l'endemà de la publicació, d'acord amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.
  
València, 12 de març de 2003
  
El conseller de Medi Ambient
  
FERNANDO MODREGO CABALLERO
  
ANNEX I
  
Bases de les subvencions per a la implantació de sistemes de gestió ambiental d'acord amb el Reglament (CE) Núm. 761/2001, del Parlament Europeu i del Consell, de 19 de març, pel qual es permet que les organitzacions s'adherisquen amb caràcter voluntari a un sistema comunitari de gestió i auditoria ambientals (EMAS)
  
Base 1. Beneficiaris
  
Podran ser beneficiaris d'aquestes subvencions les petites i mitjanes empreses (PIME) que desenvolupen, en un o diversos centres, una activitat industrial o de serveis.
  
S'entendrà per activitat industrial la recollida en les seccions C i D de la classificació d'activitats econòmiques en la Unió Europea (codis NACE, Reglament (CEE) núm. 3037/90 del Consell, de 9 d'octubre de 1990, relatiu a la nomenclatura estadística d'activitats econòmiques de la Comunitat Europea - DOCE núm. L 293, de 24 d'octubre de 1993).
  
Base 2. Objecte i àmbit
  
Únicament seran objecte de subvenció les actuacions indicades en la base 4 realitzades en les petites i mitjanes empreses (PIME) que tinguen centre o centres de treball radicats a la Comunitat Valenciana i en els quals s'implante un sistema de gestió ambiental d'acord amb el Reglament comunitari, EMAS; es consideraran petita i mitjana empresa les unitats econòmiques que reunisquen els requisits establerts en la Recomanació de la Comissió Europea 96/280/CE de 3 d'abril de 1996 (DOCE núm. L 107/4, de 30 d'abril de 1996).
  
Base 3. Requisit inicial
  
Perquè un centre puga ser inclòs en el sistema de gestió ambiental, l'organització ha d'adoptar una política ambiental conforme al que estableix l'annex I.A.2. del Reglament Comunitari, la qual, haurà de preveure els objectius generals i principis d'acció de l'organització respecte del medi ambient, inclòs el compliment de tots els requisits reglamentaris pertinents relatius al medi ambient, com també el compromís de millorar de manera contínua el comportament ambiental.
  
La política ambiental de l'empresa s'establirà per escrit i s'adoptarà al màxim nivell directiu, acreditant-se aquest extrem mitjançant la presentació documental de l'original del corresponent acord adoptat per l'òrgan d'administració de l'entitat sol·licitant.
  
Base 4. Actuacions subvencionables
  
Es podran concedir ajudes per a qualsevol de les actuacions previstes a continuació realitzades entre l'1 de gener de 2003 i el 31 d'octubre de 2003.
  
Actuació 1: Anàlisi ambiental
  
Es tracta d'una anàlisi global preliminar de les qüestions, impactes i comportaments en matèria de medi ambient relacionats amb les activitats d'una organització, que es fixaran com a base a l'efecte d'establir el sistema de gestió ambiental. L'anàlisi ambiental haurà de cobrir els següents àmbits clau:
  
- Requisits legals, reglamentaris i d'altre tipus que l'organització subscriu.
  
- La determinació de tots els aspectes ambientals que tinguen un impacte ambiental significatiu d'acord amb el que disposa l'annex VI del Reglament Comunitari, qualificats i quantificats si procedeix, i compilació d'un registre dels catalogats de significatius.
  
- Descripció dels criteris aplicables a l'avaluació de la significació de l'impacte ambiental d'acord amb el que estableix el punt 6.4 de l'annex VI del Reglament Comunitari.
  
- Examen de totes les pràctiques i procediments de gestió ambiental existents.
  
- Avaluació de la informació obtinguda a partir de les investigacions sobre incidents previs.
  
Actuació 2: Implantació del sistema de gestió ambiental
  
Basant-se en els resultats de l'anàlisi ambiental, l'organització haurà d'introduir un programa ambiental per al centre i un sistema de gestió ambiental aplicable a totes les seues activitats.
  
A) Programa ambiental
  
L'organització ha d'establir i mantenir documentats els objectius i les metes ambientals, per a cada una de les seues funcions i els seus nivells rellevants, que hauran de ser conseqüents amb la política ambiental.
  
El programa ambiental, que s'haurà d'establir per escrit, consistirà en una descripció de les mesures (responsabilitats i mitjans) adoptades o previstes per a aconseguir els objectius i les metes ambientals, i també els terminis per a aconseguir-los. Haurà d'incloure:
  
- Assignació de responsabilitats per a aconseguir els objectius i les metes en cada funció i nivell rellevant de l'organització.
  
- Els mitjans i el calendari en el temps en què han de ser realitzats.
  
Si un projecte es relaciona amb nous desenvolupaments i activitats, productes o serveis nous o modificats, el programa o programes, s'haurà de modificar, on calga, per a assegurar-se que la gestió ambiental s'aplica a aquests projectes.
  
B) Sistema de gestió ambiental
  
S'entendrà per sistema de gestió ambiental, d'acord amb el Reglament Comunitari, aquella part del sistema general de gestió que inclou l'estructura organitzativa, les activitats de planificació, les responsabilitats, les pràctiques, els procediments, els processos i els recursos per a desenvolupar, aplicar, aconseguir, revisar i mantenir la política ambiental.
  
El sistema de gestió ambiental s'aplicarà d'acord amb els requisits establerts en l'annex I del Reglament Comunitari, tenint en compte els següents aspectes:
  
- Es definiran i documentaran les funcions, les responsabilitats i l'autoritat de l'organització, a l'efecte d'informar per a facilitar l'eficàcia de la gestió ambiental.
  
- L'alta direcció de l'organització haurà de designar un o diversos representants específics que, sense perjudici d'altres responsabilitats, han de tenir definides les seues funcions, autoritat i responsabilitats per a assegurar que els requisits del sistema de gestió ambiental estan establerts, implantats i mantinguts al dia d'acord amb l'annex I del Reglament Comunitari, com també informar del seu funcionament a l'alta direcció per a la seua revisió i com a base per a millorar-lo.
  
- S'haurà d'informar el personal, identificant les seues necessitats i facilitant una formació adequada a tots els membres de l'organització el treball dels quals puga generar un impacte significatiu sobre el medi ambient, que haurà de tenir una competència professional adequada en base a una educació, formació o experiència apropiades.
  
- Caldrà establir i mantenir al dia, pel que fa als aspectes ambientals i al sistema de gestió ambiental, procediments per a la comunicació interna entre els diversos nivells i funcions de l'organització, com també per a rebre, documentar i respondre a les comunicacions rellevants de parts interessades externes, i enregistrar la seua decisió.
  
 S'haurà d'establir i mantenir al dia, en paper o en format electrònic, la informació per a descriure els elements bàsics del sistema de gestió i la seua interrelació, i s'orientarà sobre la documentació de referència.
  
- S'hauran de crear i mantenir actualitzats procediments per a controlar tota la documentació requerida en l'annex I del Reglament Comunitari, que ha de ser legible, datada (amb dates de revisió) i fàcilment identificable; serà conservada de manera ordenada i arxivada per un període especificat. S'hauran d'establir igualment procediments i responsabilitats relatius a l'elaboració i modificació dels diferents tipus de documents.
  
- S'hauran d'identificar aquelles operacions i activitats que estiguen associades amb els aspectes ambientals significatius identificats, conforme a la seua política, objectius i metes, planificant aquestes activitats, incloent-hi el manteniment, per a assegurar que s'efectuen sota les condicions especificades en l'annex I del Reglament Comunitari.
  
- S'hauran d'establir i mantenir actualitzats procediments per a identificar i respondre a accidents potencials i situacions d'emergència, i per a prevenir i reduir els impactes ambientals que puguen estar-hi associats.
  
- Es crearan i mantindran actualitzats procediments documentats per a controlar i mesurar de forma regular les característiques clau de les seues operacions i activitats que puguen tenir un impacte significatiu en el medi ambient, que defineixen la responsabilitat i l'autoritat per a controlar i investigar les no conformitats i per a identificar, conservar i eliminar els registres ambientals. Aquests registres hauran d'incloure els relatius a formació i els resultats d'auditories i revisions.
  
- S'establiran i mantindran al dia programes i procediments perquè es realitzen de forma periòdica auditories del sistema de gestió ambiental, basant-se en la importància ambiental de l'activitat implicada i en els resultats de les auditories prèvies.
  
Actuació 3: Validació de la declaració ambiental
  
La declaració ambiental realitzada per l'organització després de la implantació del sistema de gestió ambiental, de conformitat amb allò especificat en el Reglament Comunitari, haurà de ser validada per un verificador ambiental acreditat que haurà d'actuar amb independència de l'auditor o consultor de l'organització, de forma imparcial i objectiva, i dins de les atribucions del seu àmbit d'acreditació establertes sobre la base d'un acord escrit amb l'organització en el qual es definisca l'abast del treball.
  
El verificador ambiental acreditat validarà la declaració ambiental prèvia comprovació que hi ha un sistema de gestió ambiental plenament operatiu, un programa d'auditoria totalment planificat i implantat, que s'ha realitzat un examen de gestió i que s'ha preparat una declaració ambiental, tot això de conformitat amb el que estableix el Reglament Comunitari.
  
Actuació 4: Adequació al Reglament Comunitari EMAS
  
Es tracta del conjunt d'actuacions encaminades a aconseguir la validació de la declaració ambiental conforme al Reglament Comunitari EMAS, per a les organitzacions que ja disposen de certificació ambiental conforme a la Norma ISO 14136, incloent la revisió i actualització de la documentació ja disponible del sistema de gestió ambiental per a la seua adequació als requisits del Reglament Comunitari EMAS.
  
Base 5. Exclusions
  
No seran objecte de subvenció les actuacions destinades a la implantació d'un sistema de gestió ambiental conforme a la Norma ISO 14061, ni tampoc la certificació ambiental per la citada norma.
  
Base 6. Quantia màxima de les subvencions
  
6.1. Sense perjudici del que estableixen els apartats següents de la present base, les ajudes podran concedir-se fins als percentatges màxims que es detallen a continuació:
  
- Actuació 1: fins a un màxim del 40%.
  
- Actuació 2: fins a un màxim del 40%, a excepció de les despeses de formació, les quals se subvencionaran en un màxim del 35%.
  
- Actuació 3: fins a un màxim del 40%.
  
- Actuació 4: fins a un màxim del 40%.
  
6.2. Els percentatges d'ajuda previstos podran incrementar-se quan l'import total corresponent a les sol·licituds estimades resultant de l'aplicació d'aquells resulte inferior al crèdit pressupostari disponible en l'exercici, respectant en qualsevol cas tant el límit de la consignació pressupostària com els màxims autoritzats per la Comissió Europea indicats en l'apartat següent.
  
6.3. Cas que els sol·licitants hagen percebut, o tinguen reconeguda, d'altres administracions públiques, o d'altres ens públics, alguna altra subvenció pel mateix concepte, l'import acumulat de les esmentades ajudes i les que, en el seu cas, els correspondrien d'acord amb la present ordre, no podrà superar els límits màxims autoritzats per la Comissió Europea en el règim d'ajudes regionals per a la protecció del medi ambient, 50%, tractant-se de PIME, excepte en formació específica, el límit màxim de la qual és del 45%.
  
Base 7. Despeses subvencionables
  
Actuació 1. Anàlisi ambiental:
  
- Despeses de contractació de serveis externs d'assessorament i consultoria.
  
Actuació 2. Implantació del Sistema de Gestió ambiental:
  
- Despeses de contractació de serveis externs d'assessorament i consultoria.
  
- Despeses corresponents al personal propi directament implicat en la realització de l'actuació, amb un límit del 20% del cost total de l'actuació. S'entendrà per personal directament implicat en la realització de l'actuació únicament el personal que gestiona i controla els treballs relatius a la implantació del sistema i al representant de gestió designat per a l'aplicació i el manteniment del sistema de gestió ambiental.
  
- Despeses de formació en matèries relacionades amb la implantació d'un sistema de gestió ambiental d'acord amb el Reglament Comunitari del personal de l'organització la tasca del qual puga tenir un efecte apreciable sobre el medi ambient. Únicament podran incloure's com a despeses de formació les següents:
  
- costos del personal docent; excloent dietes, despeses de desplaçament i manutenció.
  
- costos de serveis d'assessoria en relació amb l'acció de formació.
  
- costos de personal dels participants en el projecte de formació, excloent dietes, despeses de desplaçament i manutenció, fins a un import no superior a la suma dels costos externs de formació.
  
Actuació 3. Validació de la declaració ambiental:
  
- Despeses de validació de la primera declaració ambiental per un verificador ambiental acreditat.
  
Actuació 4. Adequació al Reglament Comunitari EMAS:
  
- Despeses de contractació de serveis externs d'assessorament i consultoria l'objecte del qual siga la revisió i actualització de la documentació ja disponible del sistema de gestió ambiental per a la seua adequació als requisits del Reglament Comunitari.
  
- Despeses de validació de la primera declaració ambiental per un verificador ambiental acreditat.
  
Base 8. Costos no subvencionables
  
- L'impost sobre el valor afegit (IVA) i, en general, qualsevol impost pagat pel beneficiari.
  
- Despeses financeres.
  
- Les despeses d'adquisició de material inventariable, instal·lacions, obra civil, ni els de reparació, construcció, reforma, equipaments i altres qualssevol que constituïsquen inversions reals o de caràcter permanent.
  
- Despeses en material fungible, informàtica, comunicacions, electricitat i altres serveis bàsics.
  
- Despeses de lloguer de locals i equips.
  
- Dietes, despeses de desplaçament i manutenció del personal docent i del personal de l'organització que reba la formació.
  
- Despeses en estudis, caracteritzacions, anàlisis i projectes realitzats en el desenvolupament de les actuacions previstes en el sistema de gestió ambiental.
  
- Despeses que no estiguen definides o que no tinguen com a finalitat l'objecte de la subvenció, com també les no imputables directament a les actuacions subvencionables.
  
Base 9. Sol·licituds i documentació
  
Les sol·licituds, adreçades a la Direcció General d'Educació i Qualitat Ambiental, es presentaran en una instància degudament emplenada i subscrita pel representant legal de l'empresa, segons el model que s'adjunta en el present annex.
  
Les sol·licituds hauran d'indicar les actuacions que s'han d'efectuar en el període objecte de subvenció, de l'1 de gener de 2003 al 31 d'octubre de 2003, com també el pressupost, i hauran d'anar acompanyades de la següent documentació:
  
1. La que acredite la personalitat del sol·licitant:
  
a) Empreses individuals: fotocòpia del document nacional d'identitat.
  
b) Societats civils o comunitats de béns:
  
- Fotocòpia del DNI de tots els socis/comuners.
  
- Fotocòpia de la targeta d'identificació fiscal, CIF.
  
- Fotocòpia de l'escriptura de constitució i modificació, si és procedent.
  
- Autorització original de la resta dels socis/comuners diferents al que presenta la sol·licitud.
  
c) Societats mercantils:
  
- Fotocòpia de la targeta d'identificació fiscal, CIF.
  
- Fotocòpia del DNI del representant que firma la sol·licitud.
  
- Còpia compulsada del poder actual i inscrit en el registre mercantil del representant legal que presenta la sol·licitud.
  
2. Document original relatiu a política ambiental, adoptada per l'organització a través d'acord del seu òrgan d'administració conforme al que estableix l'annex I.A.2. del Reglament Comunitari, la qual, haurà de preveure els objectius generals i principis d'acció de l'organització respecte del medi ambient, inclòs el compliment de tots els requisits reglamentaris pertinents relatius al medi ambient, com també el compromís de millorar contínuament el comportament ambiental, segons model adjunt (model 27613).
  
3. Declaració de les subvencions sol·licitades, percebudes o reconegudes d'altres administracions públiques o de qualsevol entitat pública o privada, per a la mateixa actuació per a la qual se sol·licita subvenció (model 27881).
  
4. Imprés d'alta de tercers per a pagaments de la Generalitat Valenciana degudament emplenat i segellat per l'entitat bancària corresponent (model 27660).
  
5. Declaració del representant legal de l'empresa acreditativa de PIME, d'acord amb el que disposa la Recomanació 96/280/CE de la Comissió Europea (DOCE núm. L107/4, de 3 d'abril de 1996), segons model adjunt (model 27080), acompanyada de fotocòpia dels següents documents:
  
5.1. Escriptura de constitució o modificació, si és procedent, i dels estatuts vigents registrats.
  
5.2. En el cas que la societat no estiga inscrita, sol·licitud d'inscripció davant el registre mercantil.
  
5.3. Última declaració de l'impost de societats o de la declaració resum anual de l'IVA.
  
5.4. Últim TC2.
  
6. Fotocòpia de l'últim rebut de l'IAE, o, en el seu defecte, alta d'aquest, tret que el sol·licitant estiga exempt d'aquest impost; en aquest darrer cas haurà de presentar acreditació de l'exempció.
  
7. Memòria descriptiva de les actuacions per a les quals se sol·licita la subvenció, incloent desglossament detallat del pressupost consignat en la sol·licitud per cada una de les actuacions per a les quals se sol·licita la subvenció, i per cada una de les partides de despeses subvencionables segons es defineixen en la base 7. En la memòria s'haurà d'incloure cronograma de les distintes actuacions per a les quals se sol·licita la subvenció, amb el compromís per part del representant legal de l'empresa de finalització de les actuacions en qüestió abans del termini establert en aquesta mateixa base.
  
Amb caràcter general, no serà necessari aportar la documentació administrativa indicada en l'apartat 1 que ja obre en poder de la Conselleria de Medi Ambient per haver-se presentat en una altra convocatòria o en la mateixa per a una altra línia de subvenció, sempre que es mantinga vigent i no hagen transcorregut més de cinc anys des de la finalització del procediment al que corresponguen. S'haurà d'indicar expressament en la sol·licitud ?apartat observacions- la data en què va ser presentada, número d'expedient, la convocatòria o la línia de subvenció en la qual haja estat presentada.
  
La Conselleria de Medi Ambient podrà reclamar del sol·licitant l'aportació de tots aquells documents o dades complementàries que estime necessaris per a la resolució de l'expedient, en particular l'ampliació de la documentació tècnica presentada en cas que es considere insuficient per a la seua adequada valoració, com també l'acreditació per altres mitjans diferents dels exposats dels requisits als quals es refereix la documentació administrativa.
  
L'admissió a tràmit d'una sol·licitud de subvenció no generarà cap compromís de concessió d'aquella.
  
Base 10. Valoració i tràmit
  
10.1. La valoració dels expedients la realitzarà una comissió avaluadora presidida per la directora general d'Educació i Qualitat Ambiental i composta per la secretaria general administrativa, o persona que designe, el cap de l'Àrea de Qualitat Ambiental, el cap de Servei d'Innovació de la Gestió Ambiental, i almenys un tècnic de la Direcció General d'Educació i Qualitat Ambiental, tots ells de la Conselleria de Medi Ambient.
  
10.2. La comissió proposarà les sol·licituds estimades i l'import a concedir a cada beneficiari per aplicació dels percentatges màxims previstos a la base 6.1.
  
En el supòsit que, per aplicació dels esmentats percentatges màxims, el total de les subvencions supere el límit de la consignació pressupostària disponible en l'exercici, la comissió avaluadora proposarà els percentatges que s'hauran d'aplicar per a respectar el dit límit.
  
En el cas que, aplicant els percentatges màxims previstos, l'import total de les sol·licituds estimades resulte inferior al crèdit pressupostari disponible en l'exercici, la comissió podrà proposar l'increment d'aquells respectant els límits màxims autoritzats per la Comissió Europea, com també el límit de la consignació pressupostària.
  
En cas d'acumulació d'aquestes ajudes amb altres ajudes públiques percebudes o concedides per a la mateixa actuació per a la qual se sol·licita subvenció, l'import total acumulat no podrà superar els màxims autoritzats per la Comissió Europea, en aquest cas, la comissió avaluadora proposarà, respecte al sol·licitant en qui concórrega la dita circumstància, el reconeixement de la subvenció en el percentatge corresponent per a respectar els esmentats màxims.
  
10.3. Una vegada formalitzats els actes d'instrucció corresponents, la comissió elevarà al conseller de Medi Ambient la proposta de concessió de subvencions, la qual contindrà les sol·licituds desestimades i el motiu de la desestimació, les sol·licituds estimades, la quantia subvencionable i l'import de l'ajuda a concedir a cada beneficiari, indicant els percentatges finalment aplicables per a la seua determinació.
  
10.4. Mitjançant resolució del conseller es publicarà en el Diari Oficial de la Generalitat Valenciana la llista de beneficiaris, la quantia subvencionable que s'ha de justificar, i l'import de l'ajuda concedida a cadascun d'ells, indicant els percentatges aplicats, i també el termini o la data límit per a la presentació de les sol·licituds de cobrament i documentació justificativa de les subvencions concedides.
  
Base 11. Cobrament de la subvenció
  
11.1. Per al cobrament de la subvenció, el beneficiari haurà de presentar, en el termini límit establert en la resolució de concessió, la corresponent sol·licitud de cobrament adreçada a la Direcció General d'Educació i Qualitat Ambiental segons model d'instància que s'adjunta a la present ordre, acompanyada de la següent documentació:
  
a) Documentació original acreditativa de la realització de l'actuació subvencionada, no podent al·legar-se raons de confidencialitat:
  
Actuació 1. Anàlisi ambiental:
  
Presentació de l'original complet del document d'anàlisi ambiental.
  
Actuació 2. Implantació del sistema de gestió ambiental:
  
A) Programa ambiental
  
Presentació de l'original complet del programa ambiental objecte de la subvenció.
  
B) Sistema de gestió ambiental
  
Presentació d'una síntesi dels treballs realitzats en la implantació del sistema de gestió ambiental, incloent una llista de tots els documents del sistema, degudament subscrit per l'autor o el representant legal de l'empresa.
  
Així mateix, en cas d'haver sigut subvencionades accions formatives, programes de formació impartits, incloent contingut concret de la formació, durada i llista de professorat i participants en aquesta.
  
Actuació 3. Validació de la declaració ambiental:
  
Presentació de l'original complet de la declaració ambiental validada degudament firmat i segellat pel verificador ambiental acreditat.
  
Actuació 4. Adequació al Reglament Comunitari EMAS
  
Presentació d'una síntesi dels treballs realitzats en la revisió i adequació al Reglament Comunitari EMAS, incloent una llista de tots els documents del sistema, degudament subscrit per l'autor o el representant legal de l'empresa. Si escau, presentació de l'original complet de la declaració ambiental validada.
  
La Conselleria de Medi Ambient podrà, en qualsevol moment, efectuar les comprovacions necessàries encaminades a verificar la realització de qualsevol de les quatre actuacions anteriorment descrites, com també requerir el beneficiari la presentació d'algun dels documents del sistema.
  
b) Justificació de les despeses efectuades. Totes les despeses s'hauran de justificar mitjançant l'aportació de factures originals o còpies compulsades.
  
La justificació del cost subvencionable del projecte es farà pels següents mitjans, tenint en compte que les factures presentades per a la justificació dels projectes hauran d'acomplir el que disposa el Reial Decret 2402/1985, de 18 de desembre, pel qual es regula el deure d'expedir i lliurar factura que afecta els empresaris i professionals, i la resta de normativa vigent:
  
- Si es paga al comptat es presentarà factura definitiva i rebut del pagament. En el cas d'emetre's ambdós en el mateix document, haurà d'aparèixer en la factura el corresponent justificant de recepció amb firma legible o indicant la persona que firma, i, si és procedent, segell de l'entitat emissora de la factura.
  
- Si es paga mitjançant efectes ajornats (lletres o pagarés), s'haurà d'aportar factura definitiva i efectes vençuts i pagats, i es podran acceptar els terminis encara no vençuts quan s'aporte la factura juntament amb un escrit del proveïdor indicant que disposa d'efectes (i l'import) per a fer efectiu el pagament de la dita factura. En el moment que es faça efectiu el pagament s'haurà d'aportar extracte de compte bancari, justificant de transferència, o qualsevol document que ho acredite, en els quals conste clarament el destinatari del pagament, que haurà de ser la persona o empresa que va emetre la factura.
  
- En cas de pagaments en moneda estrangera es presentarà document bancari acreditant el contravalor en euros en la data de l'operació.
  
- En el cas de la participació del personal propi, les despeses de personal es justificaran mitjançant certificació expressa del responsable de personal o representant de l'organització, incloent desglossament detallat de les hores de dedicació corresponents al personal participant en l'actuació i la quantia econòmica a què munta aquesta participació.
  
El cost/hora de cada participant serà l'import de la suma del seu salari brut anual i la quota en concepte de Seguretat Social a càrrec de l'organització, dividit entre el nombre total d'hores a l'any treballades.
  
El certificat haurà de preveure el cost/hora calculat, per treballador dedicat al projecte, pel nombre d'hores de dedicació a aquest. S'hi hauran d'adjuntar les nòmines del personal intervinent i els butlletins de cotització a la Seguretat Social dels mesos en els quals l'esmentat personal ha participat.
  
- Qualsevol altre cas haurà de ser analitzat singularment.
  
En qualsevol cas, únicament es pagarà la totalitat de la subvenció si el cost subvencionable del projecte ha sigut justificat íntegrament; en un altre cas, només es pagarà la part de la subvenció proporcional als justificants de despesa o inversió aportats, i el conseller de Medi Ambient, a proposta de la Direcció General d'Educació i Qualitat Ambiental, dictarà resolució de decaïment en el dret al cobrament de la subvenció en la quantia no justificada.
  
c) En el cas que hi haguera hagut alguna variació, a data de presentació de la sol·licitud de cobrament, en la declaració de subvencions sol·licitades, percebudes o reconegudes d'altres administracions públiques, o de qualsevol entitat pública o privada, per a la mateixa actuació objecte de subvenció, s'haurà d'aportar novament el model 27840 actualitzat.
  
En cas contrari, serà suficient presentar declaració efectuada pel representant legal de l'empresa, en la qual es faça constar que no hi ha hagut variacions respecte de la situació inicial declarada amb caràcter previ a la concessió de la subvenció.
  
d) De conformitat amb el que estableix l'apartat cinqué de l'article tercer de l'Ordre de 30 de maig de 1996, de la Conselleria d'Economia i Hisenda, sobre la forma d'acreditar els beneficiaris de subvencions, l'exigència prevista en l'article 47.7 del text refós de la Llei d'Hisenda Pública de la Generalitat Valenciana (DOGV núm. 2775, de 21 de juny de 1996), els beneficiaris que reben una ajuda per concepte i any superior a 1.803,04 euros, hauran de presentar acreditació que estan al corrent o exempts de les seues obligacions tributàries i amb la Seguretat Social, presentant la següent documentació: original o còpia compulsada dels certificats de l'Agència Estatal d'Administració Tributària i de la Conselleria d'Economia, Hisenda i Ocupació de la Generalitat Valenciana quant a les obligacions tributàries i certificat de la Tresoreria General de la Seguretat Social pel que fa a les obligacions amb la Seguretat Social.
  
11.2. La Conselleria de Medi Ambient podrà, en qualsevol moment, efectuar les comprovacions necessàries encaminades a verificar la realització de les actuacions subvencionades o requerir al beneficiari la presentació de qualsevol documentació encaminada a la dita verificació.
  
11.3. En el cas de concurrència d'ajudes reconegudes o concedides per altres administracions o ens públics l'acumulació de les quals supere els límits màxims autoritzats per la Comissió Europea en el règim d'ajudes per a la protecció del medi ambient, indicats en la base 6.3, a proposta de la Direcció General d'Educació i Qualitat Ambiental, el conseller de Medi Ambient, respecte al beneficiari en què concorreguen les ajudes, dictarà resolució de decaïment en el dret al cobrament de la subvenció concedida en virtut de la present ordre, en la seua totalitat o en la quantia corresponent per a respectar els esmentats límits màxims, i se li notificarà.
  
ANNEX II
  
Bases de les subvencions a la minimització en origen i valorització «in situ» de residus generats en el propi procés productiu
  
Base 1. Beneficiaris
  
Podran ser beneficiaris d'aquestes subvencions les petites i mitjanes empreses (PIME) que exercisquen, en un o diversos centres, una activitat industrial o de serveis.
  
S'entendrà per activitat industrial la recollida en les seccions C i D de la classificació d'activitats econòmiques en la Unió Europea (codis NACE, Reglament (CEE) núm. 3037/90 del Consell, de 9 d'octubre de 1990, relatiu a la nomenclatura estadística d'activitats econòmiques de la Comunitat Europea - DOCE núm. L 293, de 24.10.93).
  
Base 2. Objecte i àmbit
  
Únicament podran ser objecte de subvenció les actuacions o inversions previstes en la base 4 en matèria de minimització en origen i valorització «in situ» de residus generats en el propi procés productiu per les petites i mitjanes empreses en el centre o centres situats a la Comunitat Valenciana.
  
A l'efecte d'aquesta ordre s'entendrà per:
  
- Minimització en origen: el resultat d'aplicar un conjunt de mesures de prevenció destinades a evitar en origen la generació de residus o a aconseguir la seua reducció, o la de la quantitat de substàncies perilloses o contaminants presents en ells.
  
No es considerarà minimització en origen la modificació, ampliació o construcció de depuradores d'aigües residuals, ni tan sols els equips i instal·lacions per a condicionament dels fangs resultants.
  
- Valorització «in situ»: l'aprofitament dels recursos continguts en els residus en la mateixa activitat que els ha generat, mitjançant la recuperació, la regeneració, la reutilització i el reciclatge, sense posar en perill la salut humana i sense utilitzar mètodes que puguen causar perjudicis al medi ambient.
  
No es considerarà valorització ?in situ- la cessió de residus de l'empresa sol·licitant a una altra per a la seua utilització com a matèria primera per aquesta última.
  
Base 3. Exclusions
  
No seran objecte de subvenció:
  
- Les inversions de substitució d'equips i instal·lacions que no contribuïsquen significativament a la minimització de residus, com també la part de les inversions que, fins i tot complint el requisit anterior, redunde en un augment de la capacitat de producció existent.
  
- Les operacions de gestió de residus sòlids i aigües residuals pròpies o de tercers, amb independència de la seua naturalesa i procedència, ni tampoc les actuacions de final de línia, és a dir, les destinades a depurar les aigües residuals o a tractar els residus sòlids generats en l'activitat, fins i tot els fangs resultants del tractament d'aigües.
  
- Les actuacions destinades a corregir les emissions atmosfèriques, ni les de millora del medi ambient industrial, ni de prevenció de riscos laborals dels treballadors de l'empresa, ni tampoc les substitucions o modificacions de calderes per canvi de combustible o font d'energia.
  
- L'adquisició de maquinària, tant fixa com mòbil, i la realització d'instal·lacions per al tractament de residus inerts, tant terres i àrids com enderrocs, i altres residus de construcció i demolició.
  
- Adquisició i instal·lació d'equips de transport, tant per a matèries com per a persones, fins i tot dins del mateix centre productiu.
  
- La redacció de plans empresarials de prevenció en l'àmbit de la Llei 11/1997, de 24 d'abril, d'Envasos i Residus d'Envasos i el seu reglament de desenvolupament i execució aprovat per Reial Decret 782/1998, de 30 d'abril.
  
- La redacció de plans de prevenció i reducció de residus perillosos, segons el que disposa l'article 45 de la Llei 10/2000, de 12 de desembre, de Residus de la Comunitat Valenciana i en la disposició addicional segona del Reial Decret 952/1997, de 20 de juny.
  
Base 4. Actuacions subvencionables
  
Es podran concedir ajudes per a qualsevol de les actuacions previstes a continuació realitzades entre l'1 de gener del 2003 i el 31 d'octubre del 2003.
  
4.1. Projectes de minimització i valorització de residus. El projecte haurà de contenir, com a mínim, els punts següents:
  
- Identificació i caracterització, tant qualitativa com quantitativa, de tots els residus generats per l'empresa, classificant-los com a perillosos, no perillosos o inerts.
  
- Estudi d'alternatives i mesures per a la minimització en origen o valorització ?in situ- de cadascun dels residus.
  
- Conclusions obtingudes en el projecte en referència a les millors mesures que ha d'adoptar l'empresa, identificant la quantia de les inversions necessàries per a la posada en marxa i particularitzant cada tipus de residu.
  
4.2. Execució d'inversions en tecnologies netes: inversions en tecnologies netes i millors tècniques disponibles per a evitar o, quan no siga possible, reduir en origen la generació de residus o de la quantitat de substàncies perilloses o contaminants presents en aquests, com també per a la valorització «in situ», aprofitant els seus recursos continguts.
  
Concretament, les actuacions a subvencionar en matèria d'inversions en tecnologies netes per a minimització de residus consistiran en implantacions o modificacions dels processos productius, per introducció de nous equips o instal·lacions, l'objecte específic de les quals siga reduir significativament la quantitat de residus sòlids o la càrrega contaminant de les aigües de procés de l'empresa sol·licitant.
  
Respecte a les inversions en tecnologies netes per a valorització de residus, les actuacions que se subvencionen consistiran en la introducció de nous equips o instal·lacions l'objecte específic dels quals siga l'aprofitament dels residus en els propis processos productius on han sigut generats, sempre que la capacitat nominal resulte d'acord amb les necessitats reals de l'empresa sol·licitant.
  
Base 5. Quantia màxima de les subvencions
  
5.1. Sense perjudici del que estableixen els apartats següents de la present base, les ajudes podran concedir-se fins als percentatges màxims que es detallen a continuació, segons l'actuació projectada:
  
- Per als projectes de minimització i valorització de residus: fins al 40% dels costos subvencionables, amb un import màxim subvencionable de 4.500,00 euros per empresa.
  
- Per a les inversions en tecnologies netes: fins a el 30% dels costos subvencionables, amb un import màxim subvencionable de 200.000,00 euros per empresa.
  
5.2. Els percentatges d'ajuda previstos es podran incrementar quan l'import total corresponent a les sol·licituds estimades resultant de l'aplicació d'aquells resulte inferior al crèdit pressupostari disponible en l'exercici, respectant en qualsevol cas tant el límit de la consignació pressupostària com els màxims autoritzats per la Comissió Europea indicats en l'apartat següent.
  
5.3. En el cas que els sol·licitants hagen percebut, o tinguen reconegudes d'altres administracions públiques o d'altres ens públics, alguna altra subvenció pel mateix concepte, l'import total d'aquestes ajudes, acumulades a les que, si és procedent, els correspondrien per raó d'aquestes bases, no podrà superar els límits màxims autoritzats per la Comissió Europea en el règim d'ajudes regionals per a la protecció del medi ambient. Aquests límits, considerant que les beneficiàries únicament poden ser PIME, són els següents:
  
- Assessorament en matèria de gestió ambiental (projectes de minimització i valorització de residus): 50%.
  
- Inversions en tecnologies netes: 57% per a la província de València, 55% per a Castelló i 60% per a Alacant.
  
Base 6. Costos subvencionables
  
- Projectes de minimització i valorització de residus: despeses d'assessorament, consultoria, enginyeria i contractació de serveis externs per a l'elaboració del projecte.
  
- Tecnologies netes de minimització en origen o valorització «in situ»: despeses d'adquisició de maquinària i equips, accessoris i instal·lació necessària per a la posada en funcionament (connexions d'energia elèctrica, gas, aigua, i altres fluids, si és procedent).
  
Base 7. Costos i inversions no subvencionables
  
1. L'IVA satisfet per l'adquisició de béns o serveis facturats i en general qualsevol impost pagat pel beneficiari.
  
2. Despeses financeres de qualsevol naturalesa.
  
3. Adquisició de terrenys, construcció d'edificis i naus industrials i obra civil.
  
4. Despeses en estudis i anàlisis prèvies per a comprovar el funcionament de les inversions una vegada realitzades, fins i tot les despeses derivades de l'emissió del certificat acreditatiu de l'execució del projecte.
  
5. Despeses en concepte de material fungible, material consumible d'informàtica, telèfon, fax, aigua i llum.
  
6. Despeses d'analítiques, caracteritzacions de residus, assaigs i proves pilot a nivell experimental, fins i tot a escala industrial, en tecnologies per a la minimització en origen o valorització ?in situ- de residus.
  
7. Qualssevol altres despeses que no estiguen definides o que no tinguen com a finalitat l'objecte de la subvenció, com també les no imputables directament als projectes.
  
Base 8. Sol·licituds i documentació
  
Les sol·licituds, dirigides a la Direcció General d'Educació i Qualitat Ambiental, es presentaran en una instància degudament emplenada i subscrita pel representant legal de l'empresa, segons model que s'adjunta en el present annex.
  
Les sol·licituds hauran d'indicar les actuacions que s'han de realitzar en el període objecte de subvenció, de l'1 de gener del 2003 al 31 d'octubre del 2003, com també el seu pressupost, i hauran d'anar acompanyades de la següent documentació:
  
1. La que acredite la personalitat del sol·licitant:
  
a) Empreses individuals: fotocòpia del document nacional d'identitat.
  
b) Societats civils o comunitats de béns:
  
- Fotocòpia del DNI de tots els socis/comuners.
  
- Fotocòpia de la targeta d'identificació fiscal, CIF.
  
- Fotocòpia de l'escriptura de constitució i modificació, si és procedent.
  
- Autorització original de la resta dels socis/comuners distints al que presenta la sol·licitud.
  
c) Societats mercantils:
  
- Fotocòpia de la targeta d'identificació fiscal, CIF.
  
- Fotocòpia del DNI del representant que firma la sol·licitud.
  
- Còpia compulsada del poder actual i inscrit en el registre mercantil del representant legal que presenta la sol·licitud.
  
2. Declaració de les subvencions sol·licitades, percebudes o reconegudes d'altres administracions públiques, o de qualsevol entitat pública o privada, per a la mateixa actuació per a la que se sol·licita subvenció (model 27933).
  
3. Imprés d'alta de tercers per a pagaments de la Generalitat Valenciana degudament emplenat i segellat per l'entitat bancària corresponent (model 27004).
  
4. Declaració del representant legal de l'empresa acreditativa de PIME, conforme al que disposa la Recomanació 96/280/CE de la Comissió Europea (DOCE núm. L107/4, de 3 d'abril de 1996), i del compliment de la normativa i millora d'actuació ambiental, segons model adjunt (model 27759), acompanyada de fotocòpia dels següents documents:
  
4.1. Escriptura de constitució o modificació, si és procedent, i dels estatuts vigents registrats.
  
4.2. En el cas que la societat no estiga inscrita, sol·licitud d'inscripció davant del registre mercantil.
  
4.3. Última declaració de l'impost de societats o de la declaració resum anual de l'IVA.
  
4.4. Últim TC2.
  
5. Fotocòpia de l'últim rebut de l'IAE, o, si no n'hi ha, alta d'aquest, tret que el sol·licitant estiga exempt d'aquest impost, en el qual cas caldrà presentar l'acreditació de l'exempció.
  
6. En el cas que les actuacions es referisquen a residus perillosos, s'haurà d'aportar fotocòpia de l'autorització com a productor de residus perillosos o inscripció en el registre de xicotets productors de residus perillosos.
  
7. En el cas que les actuacions projectades es destinen a reduir la càrrega contaminant present en les aigües residuals, s'haurà d'aportar còpia compulsada de l'autorització d'abocaments atorgada per l'organisme competent, segons el medi receptor.
  
8. Memòria descriptiva de l'actuació per a la qual se sol·licita la subvenció, acompanyada del corresponent pressupost, convenientment desglossat per partides de despeses subvencionables conforme es defineixen a la base 6 d'aquest annex.
  
En particular, per a la redacció de projectes de minimització i valorització de residus, la memòria descriptiva haurà de preveure, com a mínim, els següents aspectes:
  
- Cronograma de les distintes etapes, amb el compromís per part del representant legal de l'empresa de finalització de l'actuació abans del termini establert en aquesta mateixa base.
  
- Pressupost desglossat per a cada una de les etapes.
  
- Consultoria externa encarregada de la realització del projecte.
  
Per a la realització d'inversions en tecnologies netes, la memòria descriptiva haurà de preveure com a mínim els següents aspectes:
  
- Activitat de l'empresa i problemàtica ambiental existent abans de la inversió, com també el posterior efecte d'aquesta pel que fa a la minimització en origen o valorització ?in situ- de residus.
  
- Resultats que s'esperen aconseguir, indicant els percentatges i quantitats previstes de minimització i valorització ?in situ- de residus, en comparació amb la situació inicial, abans de la inversió, degudament quantificada, segons model adjunt (model 27358) subscrit pel representant legal de l'empresa.
  
- Descripció bàsica de les característiques tècniques dels equips i instal·lacions necessaris.
  
- Pressupost detallat, amb els costos d'adquisició i muntatge de cada una de les màquines, equips i instal·lacions que s'han de realitzar, preferiblement adjuntant la llista completa dels proveïdors previstos.
  
- Cronograma de subministrament i muntatge de la maquinària, equips i instal·lacions que s'han de realitzar amb el compromís per part del representant legal de l'empresa de finalització de l'actuació abans del termini establert en aquesta mateixa base.
  
Amb caràcter general, no caldrà aportar la documentació administrativa relacionada en l'apartat 1 que ja obre en poder de la Conselleria de Medi Ambient per haver-la ja presentada en una altra convocatòria o en la mateixa per a una altra línia de subvenció, sempre que es mantinga vigent i no hagen transcorregut més de cinc anys des de la finalització del procediment a què corresponga. Haurà d'indicar-se expressament en la sol·licitud ?apartat observacions- la data en què va ser presentada, el número d'expedient, la convocatòria o la línia de subvenció en què haja sigut presentada.
  
La Conselleria de Medi Ambient podrà demanar del sol·licitant l'aportació de tots aquells documents o dades complementàries que estime necessaris per a la resolució de l'expedient, en particular l'ampliació de la documentació tècnica presentada en cas de considerar-se insuficient per a la seua adequada valorització, com també l'acreditació per altres mitjans distints dels exposats dels requisits a què es refereix la documentació administrativa.
  
L'admissió a tràmit d'una sol·licitud de subvenció no generarà cap compromís de concessió d'aquella.
  
Base 9. Valoració i tràmit
  
9.1. La valoració dels expedients la realitzarà una comissió avaluadora, presidida per la directora general d'Educació i Qualitat Ambiental i composta per la secretària general administrativa, o persona a qui designe, el cap de l'Àrea de Qualitat Ambiental, el cap del Servei d'Innovació de la Gestió Ambiental, i almenys un tècnic de la Direcció General d'Educació i Qualitat Ambiental, tots ells de la Conselleria de Medi Ambient.
  
9.2. Per a la valoració de les sol·licituds es tindran en compte els següents criteris conforme al següent ordre de prioritat:
  
1r) Projectes de minimització i valorització de residus.
  
2n) Inversions per a minimització de residus, de major a menor percentatge o quantitat de minimització.
  
3r) Inversions per a valorització ?in situ- de residus, de major a menor percentatge o quantitat de valorització.
  
9.3. D'acord amb els criteris esmentats, la comissió proposarà les sol·licituds estimades i l'import que s'ha de concedir a cada beneficiari per aplicació dels percentatges màxims previstos en la base 5.1.
  
En el supòsit que, per aplicació d'aquests percentatges màxims, el total de les subvencions supere el límit de la consignació pressupostària disponible en l'exercici, la comissió avaluadora proposarà els percentatges que s'hauran d'aplicar per a respectar aquest límit.
  
En el cas que, aplicant els percentatges màxims previstos, l'import total de les sol·licituds estimades resulte inferior al crèdit pressupostari disponible en l'exercici, la comissió podrà proposar l'increment d'aquells respectant els límits màxims autoritzats per la Comissió Europea, com també el límit de la consignació pressupostària.
  
En cas d'acumulació d'aquestes ajudes amb altres ajudes públiques percebudes o concedides per a la mateixa actuació per a la que se sol·licita subvenció, l'import total acumulat no podrà superar els màxims autoritzats per la Comissió Europea, en aquest cas, la comissió avaluadora proposarà, respecte al sol·licitant en què concórrega l'esmentada circumstància, el reconeixement de la subvenció en el percentatge corresponent per a respectar aquests màxims.
  
9.4. Una vegada formalitzats els actes d'instrucció corresponents, la comissió elevarà al conseller de Medi Ambient la proposta de concessió de subvencions, la qual contindrà les sol·licituds desestimades i el motiu de la desestimació, les sol·licituds estimades, la quantia subvencionable i l'import de l'ajuda a concedir a cada beneficiari, indicant els percentatges finalment aplicables per a la seua determinació.
  
9.5. Mitjançant resolució del conseller es publicarà en el Diari Oficial de la Generalitat Valenciana la llista de beneficiaris, la quantia subvencionable que han de justificar, i l'import de l'ajuda concedida a cada un d'ells, indicant els percentatges aplicats, com també el termini o data límit per a la presentació de les sol·licituds de cobrament i documentació justificativa de les subvencions concedides.
  
Base 10. Cobrament de la subvenció
  
10.1. Per al cobrament de la subvenció, el beneficiari haurà de presentar, en el termini límit establert en la resolució de concessió, la corresponent sol·licitud de cobrament adreçada a la Direcció General d'Educació i Qualitat Ambiental segons model d'instància que s'adjunta en el present annex, acompanyada de la següent documentació:
  
a) Documentació acreditativa de l'execució del projecte subvencionat:
  
- Projectes de minimització i valorització de residus: es presentarà un original complet de l'estudi realitzat firmat per l'autor, com també pel representant legal de l'empresa, i no es podràn al·legar raons de confidencialitat, en el qual hauran de figurar les conclusions de l'estudi, pel que fa a les mesures que ha d'adoptar l'empresa per a la minimització en origen o valorització ?in situ- de residus, valorant, si és el cas, les inversions necessàries per a cada tipus de residu.
  
- Inversions en tecnologies netes:
  
1. Els beneficiaris que reben una ajuda igual o inferior a 6.000,00 euros, hauran de presentar declaració jurada o promesa emesa pel representant legal de l'empresa en què es faça constar:
  
a) La posada en marxa de l'actuació subvencionada.
  
b) El compliment de la normativa vigent sobre producció i possessió de residus que es deriva de les obligacions establertes als capítols I, III i IV del títol III de la Llei 10/1998, de 21 d'abril, de Residus, i en el capítol I del títol III de la Llei 10/2000, de 12 de desembre, de Residus de la Comunitat Valenciana.
  
c) Resultats aconseguits, indicant els percentatges i quantitats de residus efectivament minimitzats o valoritzats, degudament quantificats, després de la posada en marxa de la inversió subvencionada, en comparació amb la situació inicial, segons model adjunt (model 27862).
  
2. Els beneficiaris que reben una ajuda superior a 6.000,00 euros, hauran de presentar un certificat emés per una entitat d'inspecció acreditada per ENAC, en qualitat ambiental, que acredite els aspectes relacionats en els apartats a) i b) del punt anterior.
  
Així mateix, quant a l'apartat c), hauran de presentar la declaració prevista en el model adjunt (model 27013) subscrita pel representant legal de l'empresa i amb el vistiplau de l'entitat d'inspecció, la qual acreditarà amb la seua firma la supervisió i comprovació dels resultats aconseguits.
  
b) Justificació de les despeses efectuades. Totes les despeses hauran de justificar-se mitjançant l'aportació de factures originals o còpies compulsades.
  
La justificació del cost subvencionable del projecte es farà pels següents mitjans, tenint en compte que les factures presentades per a la justificació dels projectes hauran de complir el que disposa el Reial Decret 2402/1985, de 18 de desembre, pel qual es regula el deure d'expedir i lliurar factura que ateny els empresaris i professionals, i la resta de normativa vigent:
  
- Si es paga al comptat, es presentarà factura definitiva i rebut del seu pagament. En cas d'emetre's aquestos dos en el mateix document, haurà d'aparèixer en la factura el justificant de recepció amb firma llegible o indicant la persona que firma, i, si és procedent, el segell de l'entitat emissora de la factura.
  
- Si es paga mitjançant contracte de lísing (en aquest cas haurà de ser amb opció de compra), el beneficiari haurà de presentar el contracte de lísing o la seua còpia certificada per l'entitat financera, i còpia legitimada de les factures que obren en poder d'aquella, corresponents als béns adquirits, perquè es puga verificar que el finançament correspon precisament a aquells béns.
  
- Si es paga mitjançant efectes ajornats (lletres o pagarés), s'haurà d'aportar factura definitiva i efectes vençuts i pagats, i podran acceptar-se els aplaçaments encara no vençuts quan s'aporte la factura juntament amb un escrit del proveïdor indicant que disposa d'efectes (i el seu import) per fer efectiu el pagament d'aquesta factura. En el moment que es faça efectiu el pagament s'haurà d'aportar extracte del compte bancari, el justificant de transferència, o qualsevol document que ho acredite, en els quals conste clarament el destinatari del pagament, que haurà de ser la persona o empresa que va emetre la factura.
  
- En cas de pagaments en moneda estrangera es presentarà document bancari acreditant el contravalor en euros en la data de l'operació.
  
- Qualsevol altre cas haurà de ser analitzat singularment.
  
En qualsevol cas, únicament es pagarà la totalitat de la subvenció si el cost subvencionable del projecte ha sigut justificat íntegrament; en un altre cas, només es pagarà la part de la subvenció proporcional als justificants de despesa o inversió aportats, i el conseller de Medi Ambient, a proposta de la Direcció General d'Educació i Qualitat Ambiental, dictarà resolució de decaïment en el dret al cobrament de la subvenció en la quantia no justificada.
  
c) En el cas que hi haja hagut alguna variació, a data de presentació de la sol·licitud de cobrament, en la declaració de subvencions sol·licitades, percebudes o reconegudes d'altres administracions públiques, o de qualsevol entitat pública o privada, per a la mateixa actuació objecte de subvenció, s'haurà d'aportar novament el model 27017 actualitzat.
  
En cas contrari, serà suficient presentar declaració efectuada pel representant legal de l'empresa, en la qual es faça constar que no ha hagut variacions respecte a la situació inicial declarada amb caràcter previ a la concessió de la subvenció.
  
d) Conforme al que estableix l'apartat cinqué de l'article tercer de l'Ordre de 30 de maig de 1996, de la Conselleria d'Economia i Hisenda, sobre la forma d'acreditar pels beneficiaris de subvencions, l'exigència prevista a l'article 47.7 del text refós de la Llei d'Hisenda Pública de la Generalitat Valenciana (DOGV núm. 2775, de 21 de juny de 1996), els beneficiaris que reben una ajuda per concepte i any superior a 1.803,04 euros, hauran de presentar acreditació que es troben al corrent o exempts de les seues obligacions tributàries i amb la Seguretat Social, presentant la següent documentació: original o còpia compulsada dels certificats de l'Agència Estatal d'Administració Tributària i de la Conselleria d'Economia, Hisenda i Ocupació de la Generalitat Valenciana quant a les obligacions tributàries i certificat de la Tresoreria General de la Seguretat Social pel que fa a les obligacions amb la Seguretat Social.
  
10.2. La Conselleria de Medi Ambient podrà, en qualsevol moment, efectuar les comprovacions necessàries encaminades a verificar la realització de les actuacions subvencionades o requerir al beneficiari la presentació de qualsevol documentació encaminada a la dita verificació.
  
10.3. En el cas de concurrència d'ajudes reconegudes o concedides per altres administracions o ens públics l'acumulació de les quals supere els límits màxims autoritzats per la Comissió Europea en el règim d'ajudes per a la protecció del medi ambient, indicats en la base 5.3, a proposta de la Direcció General d'Educació i Qualitat Ambiental, el conseller de Medi Ambient, respecte al beneficiari en què concórreguen les ajudes, dictarà resolució de decaïment en el dret al cobrament de la subvenció concedida en virtut de la present ordre, en la seua totalitat o en la quantia corresponent per a respectar els mencionades límits màxims, la qual li serà notificada a aquest.
  
ANNEX III
  
Bases de les subvencions a les inversions per a valorització de residus industrials
  
Base 1. Beneficiaris
  
Podran ser beneficiaris d'aquestes subvencions les petites i mitjanes empreses que, a la data de concessió de la subvenció, estiguen autoritzades per a la realització d'operacions de gestió de residus industrials consistents en la valorització d'aquestos.
  
Base 2. Objecte i àmbit
  
Únicament podran ser objecte de subvenció les inversions contemplades en la base 4 en matèria de valorització de residus industrials per les petites i mitjanes empreses en el centre o centres radicats a la Comunitat Valenciana.
  
A l'efecte d'aquesta ordre s'entendrà per:
  
- Valorització: l'aprofitament de residus o dels recursos continguts en els mateixos mitjançant la recuperació, la regeneració, la reutilització i el reciclatge, sense posar en perill la salut humana i sense utilitzar mètodes que puguen causar perjudici al medi ambient. En tot cas, estaran incloses en aquest concepte les operacions enumerades en la part B de la taula 2 de l'annex I del Reial Decret 952/1997, de 20 de juny.
  
Base 3. Exclusions
  
No seran objecte de subvenció:
  
- Les operacions de gestió de residus urbans procedents de domicilis particulars, oficines, comerços i serveis, com també de residus inerts, conforme al que estableix la Llei 10/2000, de 12 de desembre, de Residus de la Comunitat Valenciana.
  
- Les operacions de gestió de residus industrials consistents en recollida, transport, emmagatzemament i eliminació.
  
- Les actuacions destinades a corregir les emissions atmosfèriques, ni les de millora del medi ambient industrial, ni de prevenció de riscos laborals dels treballadors de l'empresa.
  
- Les actuacions o inversions en matèria de minimització en origen i valorització ?in situ- de residus generats en el propi procés productiu.
  
Base 4. Actuacions subvencionables
  
Podran ser objecte de subvenció les inversions realitzades entre l'1 de gener del 2003 i el 31 d'octubre del 2003, consistents en la introducció de nous equips i instal·lacions l'objecte específic de la qual siga la valorització de residus industrials, tant en primera implantació com en ampliació o modificació de l'activitat.
  
Base 5. Quantia màxima de les subvencions i límits aplicables
  
5.1. El percentatge màxim de subvenció per a les inversions projectades serà de fins al 30% dels costos subvencionables, no podent excedir de 150.000,00 euros l'import concedit a cada sol·licitant.
  
5.2. En el cas que, per aplicació del dit percentatge màxim, el total de les subvencions supere el límit de la consignació pressupostària disponible en l'exercici, s'aplicaran els següents percentatges màxims:
  
- 30% per a inversions de valorització de residus perillosos
  
- 20% per a inversions de valorització de residus no perillosos.
  
5.3. En el cas que la procedència dels residus que s'han de valoritzar no siga exclusivament industrial, el percentatge de subvenció dependrà de la quantitat, característiques del residu que s'ha de valoritzar i operació de valorització.
  
5.4. Si amb l'aplicació dels percentatges anteriors se segueix superant el límit de la consignació pressupostària disponible en l'exercici, la quantia a percebre per cada sol·licitant es reduirà proporcionalment en la quantitat que es precise per a respectar el dit límit.
  
5.5. El percentatge d'ajuda previst podrà incrementar-se quan l'import total corresponent a les sol·licituds estimades resultant de l'aplicació d'aquell resulte inferior al crèdit pressupostari disponible en l'exercici, respectant en qualsevol cas el límit de la consignació pressupostària, l'import màxim a concedir a cada beneficiari conforme a l'apartat primer, així com els màxims autoritzats per la Comissió Europea indicats en l'apartat següent.
  
5.6. En el cas que els sol·licitants hagen percebut, o tinguen reconeguda, d'altres administracions públiques, o d'altres ens públics, alguna altra subvenció pel mateix concepte, l'import total d'aquestes ajudes, acumulades a les que, si és procedent, els correspondrien per raó d'aquestes bases, no podrà superar els límits màxims autoritzats per la Comissió Europea en el règim d'ajudes regionals per a la protecció del medi ambient. Aquests límits, considerant que les beneficiàries únicament poden ser PIME, són d'un 57% per a la província de València, 55% per a Castelló i 60% per a Alacant.
  
Base 6. Costos subvencionables
  
- Execució d'inversions en equips i instal·lacions per a la valorització de residus industrials: import d'adquisició de maquinària i equips, accessoris i instal·lació necessària per a la seua posada en funcionament (les connexions d'energia elèctrica, com també les de gas, aigua i altres fluids, si és procedent).
  
Base 7. Costos i inversions no subvencionables
  
1. L'IVA satisfet per l'adquisició de béns o serveis facturats i en general qualsevol impost pagat pel beneficiari.
  
2. Despeses financeres.
  
3. Adquisició de terrenys, construcció d'edificis i naus industrials i obra civil.
  
4. Despeses en estudis i anàlisis prèvies per a portar a terme les inversions o comprovar el seu funcionament una vegada realitzades, fins i tot les despeses derivades de l'emissió del certificat acreditatiu de l'execució del projecte.
  
5. Adquisició d'equips de transport.
  
6. Despeses en concepte de material fungible, material consumible d'informàtica, i els derivats del consum de telèfon, fax, aigua i llum.
  
7. Despeses de mà d'obra, reactius, energia, manteniment i reparacions, i, en general, qualssevol despeses d'explotació de l'activitat objecte de subvenció.
  
8. Despeses que no estiguen definits o que no tinguen com a finalitat l'objecte de la subvenció, com també els no imputables directament als projectes.
  
Base 8. Sol·licituds i documentació
  
Les sol·licituds, dirigides a la Direcció General d'Educació i Qualitat Ambiental, es faran en una instància degudament emplenada i subscrita pel representant legal de l'empresa, segons model que s'adjunta en el present annex.
  
Les sol·licituds hauran d'indicar les actuacions a desenvolupar en el període objecte de subvenció, de l'1 de gener del 2003 al 31 d'octubre del 2003, com també el pressupost d'aquestes, i hauran d'anar acompanyades de la següent documentació:
  
1. La que acredite la personalitat del sol·licitant:
  
a) Empreses individuals: fotocòpia del document nacional d'identitat.
  
b) Societats civils o comunitats de béns:
  
- Fotocòpia del DNI de tots els socis/comuners.
  
- Fotocòpia de la targeta d'identificació fiscal, CIF.
  
- Fotocòpia de l'escriptura de constitució i modificació, si és procedent.
  
- Autorització original de la resta dels socis/comuners distints al què presenta la sol·licitud.
  
c) Societats mercantils:
  
- Fotocòpia de la targeta d'identificació fiscal, CIF.
  
- Fotocòpia del DNI del representant que firma la sol·licitud.
  
- Còpia compulsada del poder actual i inscrit en el registre mercantil del representant legal que presenta la sol·licitud.
  
2. Declaració de les subvencions sol·licitades, percebudes o reconegudes d'altres administracions públiques, o de qualsevol entitat pública o privada, per a la mateixa actuació per a la qual se sol·licita subvenció (model 27407).
  
3. Imprés d'alta de tercers per a pagaments de la Generalitat Valenciana degudament emplenat i segellat per l'entitat bancària corresponent (model 27515).
  
4. Declaració del representant legal de l'empresa acreditativa de PIME, conforme al que disposa la Recomanació 96/280/CE de la Comissió Europea (DOCE núm. L107/4, de 3 d'abril de 1996) i de compliment de la normativa i millora d'actuació ambiental, segons model adjunt (model 27929), acompanyada de fotocòpia dels següents documents:
  
4.1. Escriptura de constitució o modificació, si és procedent, i dels estatuts vigents registrats.
  
4.2. En el cas que la societat no estiga inscrita, sol·licitud d'inscripció davant del registre mercantil.
  
4.3. Última declaració de l'impost de societats o de la declaració resum anual de l'IVA.
  
4.4. Últim TC2.
  
5. Fotocòpia de l'últim rebut de l'IAE, o, si no n'hi ha, alta del mateix, tret que el sol·licitant estiga exempt d'aquest impost, cas en el qual haurà de presentar l'acreditació de l'exempció.
  
6. Fotocòpia de l'autorització administrativa com a gestor de residus.
  
7. Memòria descriptiva de l'actuació per a la qual se sol·licita la subvenció, acompanyada del seu corresponent pressupost, convenientment desglossat per partides de despeses subvencionables conforme es defineixen en la base 6 d'aquest annex; i on es prevegen, com a mínim, els següents aspectes:
  
- Resultats que s'esperen aconseguir, indicant la quantitat prevista de valorització de residus i l'increment previst de valorització en percentatge, en comparació amb la situació inicial, abans de la inversió, degudament quantificada, segons model adjunt (model 27159).
  
- Descripció exhaustiva de les característiques tècniques dels equips i instal·lacions necessaris.
  
- Pressupost detallat, diferenciant els costos d'adquisició de maquinària i equips dels costos d'instal·lació dels mateixos.
  
- Calendari de subministrament i muntatge de la maquinària, equips i instal·lacions que s'han de realitzar.
  
- En el cas que la procedència dels residus que s'han de valoritzar no siga exclusivament industrial, desglossament de la quantitat total per partides d'origen industrial i d'altres orígens, especificant aquests últims.
  
Amb caràcter general, no caldrà aportar la documentació administrativa relacionada en l'apartat 1 que ja obre en poder de la Conselleria de Medi Ambient per haver-la ja presentada en una altra convocatòria o en la mateixa per a una altra línia de subvenció, sempre que es mantinga vigent i no hagen transcorregut més de cinc anys des de la finalització del procediment a què corresponguen. Haurà d'indicar-se expressament en la sol·licitud - apartat observacions - la data en què va ser presentada, número d'expedient, la convocatòria o la línia de subvenció en què haja sigut presentada.
  
La Conselleria de Medi Ambient podrà demanar del sol·licitant l'aportació de tots aquells documents o dades complementàries que estime necessaris per a la resolució de l'expedient, en particular l'ampliació de la documentació tècnica presentada en cas de considerar-se insuficient per a la seua adequada valoració, com també l'acreditació per altres mitjans distints dels exposats dels requisits a què es refereix la documentació administrativa.
  
L'admissió a tràmit d'una sol·licitud de subvenció no generarà cap compromís de concessió d'aquella.
  
Base 9. Valoració i tràmit
  
9.1. La valoració dels expedients es realitzarà per una comissió avaluadora, presidida per la directora general d'Educació i Qualitat Ambiental i composta per la secretària general administrativa, o persona a qui designe, el cap de l'Àrea de Qualitat Ambiental, el cap del Servei de Gestió de Residus, i almenys un tècnic de la Direcció General d'Educació i Qualitat Ambiental, tots ells de la Conselleria de Medi Ambient.
  
9.2. La comissió proposarà les sol·licituds estimades i l'import a concedir a cada beneficiari d'acord amb les regles següents:
  
1. S'aplicarà inicialment el percentatge màxim del 30% previst en la base 5.1.
  
2. Si aplicant aquest percentatge màxim el total de les subvencions supera el crèdit disponible en l'exercici, s'aplicaran els màxims previstos en la base 5.2: 30% per a inversions de valorització de residus perillosos i 20% per a aquestes inversions quan es tracte de residus no perillosos.
  
3. En el cas que es continue superant el crèdit disponible, la comissió proposarà la reducció proporcional dels percentatges previstos.
  
4. En qualsevol cas, serà d'aplicació el límit màxim per beneficiari (150.000,00 euros) establert en la base 5.1, i en aquest supòsit la comissió proposarà la quantitat subvencionable que s'ha de justificar en proporció a aquest límit.
  
5. Si la procedència dels residus que s'han de valoritzar no és exclusivament industrial, la comissió proposarà el percentatge de subvenció en funció de la quantitat, les característiques del residu que s'ha de valoritzar i l'operació de valorització.
  
9.3. En el cas que, aplicant aquest percentatge màxim previst, l'import total de les subvencions estimades resulte inferior al crèdit pressupostari disponible en l'exercici, la comissió podrà proposar l'increment d'aquell respectant els límits màxims autoritzats per la Comissió Europea, el límit màxim per beneficiari i el límit de la consignació pressupostària.
  
9.4. En cas d'acumulació d'aquestes ajudes amb altres ajudes públiques percebudes o concedides per a la mateixa actuació per a la que se sol·licita subvenció, l'import total acumulat no podrà superar els màxims autoritzats per la Comissió Europea; en aquest cas, la comissió avaluadora proposarà, respecte del sol·licitant en què concórrega aquesta circumstància, el reconeixement de la subvenció en el percentatge corresponent per a respectar aquests màxims.
  
9.5. Una vegada efectuats els actes d'instrucció corresponents, la comissió elevarà al conseller de Medi Ambient la proposta de concessió de subvencions, la qual contindrà les sol·licituds desestimades i el motiu de la desestimació, les sol·licituds estimades, la quantia subvencionable que s'ha de justificar i l'import de l'ajuda que es concedeix a cada beneficiari, indicant els percentatges finalment aplicables per a la seua determinació.
  
9.6. Mitjançant resolució del conseller es publicarà en el Diari Oficial de la Generalitat Valenciana la llista de beneficiaris, la quantia subvencionable que s'ha de justificar, l'import de l'ajuda concedida a cada un d'ells, indicant els percentatges aplicats, com també el termini o la data límit per a la presentació de les sol·licituds de cobrament i la documentació justificativa de les subvencions concedides.
  
Base 10. Cobrament de la subvenció
  
10.1. Per al cobrament de la subvenció, el beneficiari haurà de presentar, en el termini límit establert en la resolució de concessió, la corresponent sol·licitud de cobrament dirigida a la Direcció General d'Educació i Qualitat Ambiental segons model d'instància que s'adjunta en el present annex, acompanyada de la següent documentació:
  
a) Síntesi o informe final de les actuacions realitzades. En aquesta síntesi, hauran d'indicar-se els resultats aconseguits, indicant la quantitat efectiva de valorització de residus i l'increment efectiu de valorització en percentatge, després de la posada en marxa de la inversió subvencionada, en comparació amb la situació inicial degudament quantificada. La síntesi s'haurà acompanyar del model 27988 que s'adjunta.
  
b) Documentació acreditativa de l'execució del projecte subvencionat:
  
- Certificat d'una entitat d'inspecció acreditada per ENAC en qualitat ambiental, en la que es faça constar la posada en marxa de la inversió subvencionada, com també les quantitats de residus efectivament valoritzats. A més, se certificarà el compliment per l'empresa de la normativa sectorial de residus que resulte d'aplicació. L'entitat d'inspecció haurà de supervisar i aprovar la quantificació de resultats aconseguits declarats pel representant legal de l'empresa, conforme al que estableix el model 27929.
  
c) Justificació de les despeses efectuades. Totes les despeses hauran de justificar-se mitjançant l'aportació de factures originals o còpies compulsades.
  
La justificació del cost subvencionable del projecte, indicat en la corresponent comunicació, es farà pels següents mitjans, tenint en compte que les factures presentades per a la justificació dels projectes hauran de complir el que disposa el Reial Decret 2402/1985, de 18 de desembre, pel qual es regula el deure d'expedir i lliurar factura que afecta els empresaris i professionals, i la resta de normativa vigent:
  
- Si es paga al comptat, es presentarà factura definitiva i rebut del pagament d'aquesta. En cas d'emetre's els dos en el mateix document, haurà d'aparèixer en la factura el justificant de recepció amb firma llegible o indicant la persona que firma, i, si és procedent, segell de l'entitat emissora de la factura.
  
- Si es paga mitjançant contracte de lísing (en aquest cas haurà de ser amb opció de compra), el beneficiari haurà de presentar el contracte de lísing o còpia d'aquest certificada per l'entitat financera, i còpia legitimada de les factures que obren en poder d'aquella, corresponents als béns adquirits, perquè puga verificar-se que el finançament correspon precisament a dits béns.
  
- Si es paga mitjançant efectes ajornats (lletres o pagarés), s'haurà d'aportar factura definitiva i efectes vençuts i pagats, i podran acceptar-se els aplaçaments encara no vençuts quan s'aporte la factura juntament amb un escrit del proveïdor indicant que disposa d'efectes (i el seu import) per fer efectiu el pagament de la dita factura. En el moment que es faça efectiu el pagament s'haurà d'aportar extracte de compte bancari, justificant de transferència, o qualsevol document que ho acredite, en els quals conste clarament el destinatari del pagament, que haurà de ser la persona o empresa que va emetre la factura.
  
- En cas de pagaments en moneda estrangera es presentarà document bancari acreditant el contravalor en euros en la data de l'operació.
  
- Qualsevol altre cas haurà de ser analitzat singularment.
  
En qualsevol cas, únicament es pagarà la totalitat de la subvenció si el cost subvencionable del projecte ha sigut justificat íntegrament; altrament, només es pagarà la part de la subvenció proporcional als justificants de despesa o inversió aportats, i el conseller de Medi Ambient, a proposta de la Direcció General d'Educació i Qualitat Ambiental, dictarà resolució de decaïment en el dret al cobrament de la subvenció en la quantia no justificada.
  
d) En el cas que hi haguera hagut alguna variació, a data de presentació de la sol·licitud de cobrament, en la declaració de subvencions sol·licitades, percebudes o reconegudes d'altres administracions públiques, o de qualsevol entitat pública o privada, per a la mateixa actuació objecte de subvenció, s'haurà d'aportar novament el model 27006 actualitzat.
  
En cas contrari, serà suficient presentar declaració efectuada pel representant legal de l'empresa, en la que es faça constar que no han existit variacions respecte a la situació inicial declarada amb caràcter previ a la concessió de la subvenció.
  
e) D'acord amb l'apartat cinqué de l'article tercer de l'Ordre de 30 de maig de 1996, de la Conselleria d'Economia i Hisenda, sobre la forma d'acreditar pels beneficiaris de subvencions, l'exigència prevista en l'article 47.7 del text refós de la Llei d'Hisenda Pública de la Generalitat Valenciana (DOGV núm. 2775, de 21 de juny de 1996), els beneficiaris que reben una ajuda per concepte i any superior a 1.803,04 euros, hauran de presentar acreditació que es troben al corrent o exempts de les seues obligacions tributàries i amb la Seguretat Social en el moment de concessió de l'ajuda, presentant la següent documentació: original o còpia compulsada dels certificats de l'Agència Estatal d'Administració Tributària i de la Conselleria d'Economia, Hisenda i Ocupació de la Generalitat Valenciana quant a les obligacions tributàries i certificat de la Tresoreria General de la Seguretat Social quant a les obligacions amb la Seguretat Social.
  
10.2. La Conselleria de Medi Ambient podrà, en qualsevol moment, efectuar les comprovacions necessàries encaminades a verificar la realització de les actuacions subvencionades o requerir al beneficiari la presentació de qualsevol documentació encaminada a aquesta verificació.
  
10.3. En el cas de concurrència d'ajudes reconegudes o concedides per altres administracions o ens públics l'acumulació de les quals supere els límits màxims autoritzats per la Comissió Europea en el règim d'ajudes per a la protecció del medi ambient, indicats en la base 5.3, a proposta de la Direcció General d'Educació i Qualitat Ambiental, el conseller de Medi Ambient, respecte del beneficiari en què concórreguen les ajudes, dictarà resolució de decaïment en el dret al cobrament de la subvenció concedida en virtut de la present ordre, en la seua totalitat o en la quantia corresponent per a respectar els mencionades límits màxims, la qual serà objecte de notificació al mateix.
  
ANNEX IV
  
Bases de les subvencions destinades a la gestió dels equips que contenen PCB
  
Base 1. Beneficiaris
  
Podran ser beneficiaris d'aquesta subvenció les petites i mitjanes empreses per a gestionar els policlorobifenils, policloroterfenils i aparells que els continguen, segons queden definits en el Reial Decret 1378/1999, de 27 d'agost, pel qual s'estableixen mesures per a la seua eliminació i gestió (BOE núm. 206, de 28 d'agost de 1999).
  
Base 2. Objecte i actuació subvencionable
  
Seran objecte de subvenció els costos derivats de la gestió dels policlorobifenils, policloroterfenils i aparells que els continguen, per les petites i mitjanes empreses en el centre o centres radicats a la Comunitat Valenciana, des de l'1 de gener fins al 31 d'octubre de 2003.
  
A aquest respecte, se comprovarà especialment la inclusió dels residus citats en l'inventari de la Comunitat Valenciana de policlorobifenils, policloroterfenils i aparells que els continguen, conforme estableixen els articles 4, 5 i 6 del Reial Decret 1378/1999 citat en la base 1.
  
Base 3. Quantia màxima de les subvencions
  
3.1. La quantia màxima de la subvenció a atorgar a cada sol·licitant serà del 60% del cost total de la gestió dels policlorobifenils, policloroterfenils i aparells que els continguen, i no podrà excedir de 6.000,00 euros l'import concedit a cada sol·licitant.
  
3.2. El percentatge d'ajuda previst es podrà incrementar o, en el seu cas, reduir-se, en funció de la consignació pressupostària disponible en l'exercici, respectant en tot cas el seu límit i també el límit per beneficiari establert en l'apartat anterior.
  
Base 4. Despeses no subvencionables
  
No podran ser objecte d'aquesta subvenció les despeses d'adquisició dels equips que substituïsquen els eliminats.
  
Base 5. Sol·licituds i documentació
  
Les sol·licituds, adreçades a la Direcció General d'Educació i Qualitat Ambiental, es faran en una instància degudament emplenada i subscrita pel representant legal de l'empresa, segons model que s'adjunta en el present annex.
  
Les sol·licituds hauran d'indicar els aparells que s'hagen de gestionar en el període objecte de subvenció (de l'1 de gener al 31 d'octubre de 2003), el cost de la dita gestió i la subvenció sol·licitada per aplicació del percentatge màxim previst en la base 3.1, i hauran d'anar acompanyades de la següent documentació:
  
1. La que acredite la personalitat del sol·licitant:
  
a) Empreses individuals: fotocòpia del document nacional d'identitat, DNI.
  
b) Societats civils o comunitats de béns:
  
- Fotocòpia del DNI de tots els socis/comuners.
  
- Fotocòpia de la targeta d'identificació fiscal, CIF.
  
- Fotocòpia de l'escriptura de constitució i modificació, si és procedent.
  
- Autorització original de la resta dels socis/comuners diferents al que presenta la sol·licitud.
  
c) Societats mercantils:
  
- Fotocòpia de la targeta d'identificació fiscal, CIF.
  
- Fotocòpia del DNI del representant que firma la sol·licitud.
  
- Còpia compulsada del poder actual i inscrit en el registre mercantil del representant legal que presenta la sol·licitud.
  
2. Declaració de les subvencions sol·licitades, percebudes o reconegudes d'altres administracions públiques, o de qualsevol entitat pública o privada, per la mateixa actuació per a la qual se sol·licita subvenció (model 27603).
  
3. Imprés d'alta de tercers per a pagaments de la Generalitat Valenciana degudament emplenat i segellat per l'entitat bancària corresponent (model 27583).
  
4. Declaració del representant legal de l'empresa acreditativa de PIME, conforme al que disposa la Recomanació 96/280/CE de la Comissió Europea (DOCE núm. L107/4, de 3 d'abril de 1996), i del compliment de la normativa i millora d'actuació ambiental, segons model adjunt (model 27535), acompanyada de fotocòpia dels següents documents:
  
4.1. Escriptura de constitució o modificació, si és procedent, i dels estatuts vigents registrats.
  
4.2. En cas que la societat no estiga inscrita, sol·licitud d'inscripció davant el registre mercantil.
  
4.3. Última declaració de l'impost de societats o de la declaració resum anual de l'IVA.
  
4.4. Últim TC2.
  
5. Fotocòpia de l'últim rebut de l'IAE, o, si no n'hi ha, alta del mateix, tret que el sol·licitant estiga exempt d'aquest impost, cas en el qual haurà de presentar-se acreditació de l'exempció.
  
Amb caràcter general, no caldrà aportar la documentació administrativa relacionada en l'apartat 1 que ja obre en poder de la Conselleria de Medi Ambient per haver-se presentat en altra convocatòria o en la mateixa per a altra línia de subvenció, sempre que es mantinga vigent i no hagen transcorregut més de cinc anys des de la finalització del procediment al qual corresponguen. S'haurà d'indicar expressament en la sol·licitud ?apartat observacions - la data en què va ser presentada, número d'expedient, la convocatòria o la línia de subvenció en la qual ja haja estat presentada.
  
La Conselleria de Medi Ambient podrà reclamar del sol·licitant l'aportació de tots aquells documents o dades complementàries que estime necessaris per a la resolució de l'expedient, en particular l'ampliació de la documentació tècnica presentada en cas de considerar-se insuficient per a la seua adequada valoració, com també l'acreditació per altres mitjans distints dels exposats dels requisits als quals es refereix la documentació administrativa.
  
L'admissió a tràmit d'una sol·licitud de subvenció no generarà cap compromís de concessió d'aquella.
  
Base 6. Valoració i tràmit
  
6.1. La valoració dels expedients es realitzarà per una comissió avaluadora, presidida per la directora general d'Educació i Qualitat Ambiental i composta per la secretària general administrativa, o persona a qui designe, el cap de l'Àrea de Qualitat Ambiental i el cap de Servei de Control de la Contaminació Atmosfèrica i Acústica, i almenys un tècnic de la Direcció General d'Educació i Qualitat Ambiental, tots ells de la Conselleria de Medi Ambient.
  
6.2. La comissió proposarà les sol·licituds estimades i l'import a concedir a cada beneficiari per aplicació del percentatge màxim i fins al límit per beneficiari previst en la base 3.1.
  
Cas que, aplicant l'esmentat percentatge màxim, l'import total de les sol·licituds estimades resulte inferior al crèdit pressupostari disponible en l'exercici, la comissió podrà proposar l'increment d'aquell respectant el límit de la consignació pressupostària.
  
En el supòsit que, per aplicació del percentatge màxim, el total de les subvencions supere el límit de la consignació pressupostària disponible en l'exercici, la comissió avaluadora proposarà els percentatges que s'han d'aplicar per a respectar aquest límit.
  
Respecte d'aquells sol·licitants en els que concórreguen ajudes reconegudes o percebudes d'altres administracions o ens públics o privats per a la mateixa actuació per a la qual se sol·licita subvenció, que en concurrència amb la que li corresponguera d'acord amb les presents bases supere el cost de l'actuació a desenvolupar pel beneficiari, la comissió avaluadora proposarà respecte d'aquest el reconeixement de la subvenció en el percentatge corresponent per a no superar el dit cost.
  
6.3. Una vegada formalitzats els actes d'instrucció corresponents, la comissió elevarà al conseller de Medi Ambient la proposta de concessió de subvencions, la qual contindrà les sol·licituds desestimades i el motiu de la desestimació, les sol·licituds estimades, la quantitat subvencionable que s'ha de justificar i l'import de l'ajuda a concedir a cada beneficiari, indicant el percentatge finalment aplicable per a la seua determinació.
  
6.4. Mitjançant resolució del conseller es publicarà en el Diari Oficial de la Generalitat Valenciana la relació de beneficiaris, la quantia subvencionable a justificar i l'import de l'ajuda concedida a cadascun d'ells, indicant els percentatges aplicats, com també el termini o la data límit per a la presentació de les sol·licituds de cobrament i documentació justificativa de les subvencions concedides.
  
Base 7. Cobrament de la subvenció
  
7.1. Per al cobrament de la subvenció, el beneficiari haurà de presentar, en el termini límit establert en la resolució de concessió, la corresponent sol·licitud de cobrament adreçada a la Direcció General d'Educació i Qualitat Ambiental, segons model d'instància que s'adjunta en el present annex, en la qual s'indiquen els equips gestionats i el cost definitiu d'aquesta gestió, acompanyada de la següent documentació:
  
a) Justificació de la gestió dels aparells que continguen PCB:
  
- Còpia compulsada dels documents de control i seguiment.
  
- Còpia compulsada de la declaració per la qual se comunica la gestió de l'aparell inclòs en l'inventari.
  
b) Justificació de les despeses efectuades. Totes les despeses hauran de justificar-se mitjançant l'aportació de factures originals o còpies compulsades.
  
La justificació del cost subvencionable del projecte, indicat en la corresponent comunicació, es farà pels següents mitjans, tenint en compte que les factures presentades per a la justificació dels projectes hauran de complir el que disposa el Reial Decret 2402/1985, de 18 de desembre, pel qual es regula el deure d'expedir i lliurar factura que afecta els empresaris i professionals, i la resta de normativa vigent:
  
- Si es paga al comptat es presentarà factura definitiva i rebut del seu pagament. Cas d'emetre ambdós en el mateix document, haurà d'aparèixer en la factura el justificant de recepció amb firma legible o indicant la persona que firma i, si és procedent, segell de l'entitat emissora de la factura.
  
- Si es paga a través d'efectes ajornats (lletres o pagarés), s'aportarà factura definitiva i efectes vençuts i pagats, i podran acceptar-se els terminis encara no vençuts quan s'aporte la factura junt a un escrit del proveïdor indicant que disposa d'efectes (i el seu import) per a fer efectiu el pagament de l'esmentada factura. En el moment que es faça efectiu el pagament de la dita factura s'haurà d'aportar extracte de compte bancari, justificant de transferència, o qualsevol document que ho acredite, en els quals conste clarament el destinatari del pagament, que haurà de ser la persona o empresa que va emetre la factura.
  
- En cas de pagaments en moneda estrangera es presentarà document bancari acreditant el contravalor en euros en la data de l'operació.
  
- Qualsevol altre cas haurà de ser analitzat singularment.
  
En qualsevol cas, únicament es pagarà la totalitat de la subvenció si el cost subvencionable del projecte ha sigut justificat íntegrament; en qualsevol altre cas, sols es pagarà la part de la subvenció proporcional als justificants de despeses aportades, i el conseller de Medi Ambient, a proposta de la Direcció General d'Educació i Qualitat Ambiental, dictarà resolució de decaïment en el dret al cobrament de la subvenció en la quantia no justificada.
  
c) En cas que hi haja hagut alguna variació, a data de presentació de la sol·licitud de cobrament, en la declaració de subvencions sol·licitades, percebudes o reconegudes d'altres administracions públiques, o de qualsevol entitat pública o privada per a la mateixa actuació objecte de subvenció, s'haurà d'aportar novament el model 27626 actualitzat.
  
Cas contrari, serà suficient amb presentar declaració efectuada pel representant legal de l'empresa, en la qual es faça constar que no han existit variacions respecte a la situació inicial declarada amb caràcter previ a la concessió de la subvenció.
  
d) Conforme al que estableix l'apartat cinqué de l'article tercer de l'Ordre de 30 de maig de 1996, de la Conselleria d'Economia i Hisenda, sobre la manera d'acreditar pels beneficiaris de subvencions, l'exigència prevista en l'article 47.7 del text refós de la Llei d'Hisenda Pública de la Generalitat Valenciana (DOGV núm. 2775, de 21 de juny de 1996), els beneficiaris que reben una ajuda per concepte i any superior a 1.803,04 euros, hauran de presentar acreditació que demostre que es troben al corrent o exempts de les seues obligacions tributàries i amb la Seguretat Social en el moment de la concessió de l'ajuda, presentant la següent documentació: original o còpia compulsada dels certificats de l'Agència Estatal d'Administració Tributària i de la Conselleria d'Economia, Hisenda i Ocupació de la Generalitat Valenciana quant a les obligacions tributàries i certificat de la Tresoreria General de la Seguretat Social pel que fa a les obligacions amb la Seguretat Social.
  
7.2 La Conselleria de Medi Ambient podrà, en qualsevol moment, efectuar les comprovacions necessàries encaminades a verificar la realització de les actuacions subvencionades o requerir a la beneficiària la presentació de qualsevol documentació encaminada a la dita verificació.
  
7.3 En el cas de concurrència d'ajudes percebudes o concedides per altres administracions o ens públics o privats l'acumulació de les quals supere el cost total de l'activitat subvencionada realitzada pel beneficiari, a proposta de la Direcció General d'Educació i Qualitat Ambiental, el conseller de Medi Ambient, respecte al beneficiari en el qual concorregueren les ajudes, dictarà resolució de decaïment en el dret al cobrament de la subvenció concedida en virtut de la present ordre, en la seua totalitat o en la quantia corresponent per a respectar el dit límit, la qual serà objecte de notificació al mateix.
  
ANNEX V
  
Bases de les subvencions destinades a l'adquisició de material de mesurament de la contaminació acústica per entitats locals de la Comunitat Valenciana
  
Base 1. Beneficiaris
  
Podran ser beneficiaris d'aquesta subvenció les entitats locals de la Comunitat Valenciana que realitzen l'adquisició del material que es menciona en la base 2.
  
Base 2. Objecte i actuació subvencionable
  
Serà objecte de subvenció l'adquisició, per part de les entitats locals de la Comunitat Valenciana, des de l'1 de gener fins al 31 d'octubre del 2003, ambdós inclosos, del següent material de mesurament de la contaminació acústica:
  
- sonòmetres
  
- sonòmetres integradors-promitjadors
  
- calibradors sonors
  
- sistemes de mesurament de vibracions
  
- programari específic per a l'anàlisi de les dades de mesura del soroll ambiental o vibracions.
  
Tots els sonòmetres, sonòmetres integradors-promitjadors i calibradors sonors, en el moment de l'adquisició, hauran de complir l'Ordre de 16 de desembre de 1998 per la qual es regula el control metrològic de l'Estat sobre els instruments destinats a mesurar nivells de so audible. Al respecte, es comprovarà especialment que els sonòmetres, sonòmetres integradors-promitjadors i calibradors sonors posseïsquen l'aprovació de model o verificació primitiva, i s'acreditaran si és procedent, mitjançant certificat d'organisme competent.
  
Base 3. Quantia màxima de les subvencions i límits aplicables
  
3.1. La quantia màxima de la subvenció a atorgar a cada sol·licitant serà del 60% del cost total del material adquirit per a la realització de mesuraments del soroll ambiental i vibracions, no podent excedir de 18.000,00 euros l'import concedit a cada sol·licitant.
  
3.2. El percentatge d'ajuda previst podrà incrementar-se quan l'import total corresponent a les sol·licituds estimades resultant de la seua aplicació, siga inferior al crèdit pressupostari disponible en l'exercici, respectant en qualsevol cas el límit de la dita consignació i l'import màxim a concedir a cada beneficiari conforme a l'apartat primer.
  
3.3. Cas que la quantia total de les subvencions corresponents a les sol·licituds estimades fóra superior a la consignació pressupostària disponible en l'exercici, la quantia a percebre per cada sol·licitant es reduirà proporcionalment en la quantitat que es necessite per a respectar el dit límit.
  
Base 4. Despeses no subvencionables
  
No podran ser objecte d'aquesta subvenció les despeses d'adquisició d'equips informàtics (maquinari) utilitzats com a suport de programes per a la realització de l'anàlisi de dades de mesurament del soroll ambiental i vibracions, ni els de reparació d'equips destinats a mesurar la contaminació acústica.
  
Base 5. Sol·licituds i documentació
  
Les sol·licituds, dirigides a la Direcció General d'Educació i Qualitat Ambiental, es faran en una instància degudament emplenada segons model que s'adjunta en el present annex.
  
La sol·licitud, subscrita pel president/a de l'entitat local o persona a la qual delegue per a aquest fi, en el qual cas caldrà acreditar la delegació, haurà d'incloure detall del material que s'ha d'adquirir en el període objecte de la subvenció (des de l'1 de gener fins al 31 d'octubre del 2003, ambdós inclosos), el cost del mateix i la subvenció sol·licitada per aplicació del percentatge màxim previst en la base 3.1, i haurà d'anar acompanyada de la següent documentació:
  
- Pressupost detallat del material que s'ha d'adquirir, incloent marca i model.
  
- Declaració de les subvencions sol·licitades, percebudes o reconegudes d'altres administracions públiques, o de qualsevol entitat pública o privada, per a la mateixa actuació per a la que se sol·licita subvenció, havent d'omplir-se el model 27341 en tot cas.
  
- Imprés d'alta de tercers per a pagaments de la Generalitat Valenciana degudament emplenat i segellat per l'entitat bancària corresponent (model 27553).
  
La Conselleria de Medi Ambient podrà demanar de l'entitat sol·licitant l'aportació d'aquells documents o dades complementàries que estime necessaris per a la resolució de l'expedient.
  
L'admissió a tràmit d'una sol·licitud de subvenció no generarà cap compromís de concessió d'aquella.
  
Base 6. Valoració i tràmit
  
6.1. La valoració dels expedients es realitzarà per una comissió avaluadora, presidida per la directora general d'Educació i Qualitat Ambiental i composta per la secretària general administrativa, o persona a qui designe, el cap de l'Àrea de Qualitat Ambiental i el cap de Servei de Control de la Contaminació Atmosfèrica i Acústica.
  
6.2. La comissió proposarà les sol·licituds estimades i l'import a concedir a cada entitat beneficiària per aplicació del percentatge màxim previst en la base 3.1.
  
6.3. En el supòsit que, per aplicació del dit percentatge màxim, el total de les subvencions supere el límit de la consignació pressupostària disponible en l'exercici, la comissió avaluadora proposarà el percentatge a aplicar per a respectar el dit límit.
  
6.4. En el cas que, aplicant el percentatge màxim previst, l'import total de les sol·licituds estimades resulte inferior al crèdit pressupostari disponible en l'exercici, la comissió podrà proposar l'increment d'aquell respectant el límit de la consignació pressupostària.
  
6.5. Respecte d'aquelles entitats en què concórreguen ajudes reconegudes o percebudes d'altres administracions o ens públics o privats pel mateix concepte, l'acumulació de les quals supere el cost de l'actuació a desenvolupar, la comissió avaluadora proposarà el reconeixement de la subvenció en el percentatge corresponent per a no superar el dit cost.
  
6.6. Una vegada efectuats els actes d'instrucció corresponents, la comissió elevarà al conseller de Medi Ambient la proposta de concessió de subvencions, la qual contindrà les sol·licituds desestimades i el motiu de la desestimació, les sol·licituds estimades, la quantia subvencionable i l'import de l'ajuda a concedir a cada entitat beneficiària, indicant els percentatges finalment aplicables per a la seua determinació.
  
6.7 Mitjançant resolució del conseller es publicarà en el Diari Oficial de la Generalitat Valenciana la llista d'entitats beneficiàries, la quantia subvencionable que s'ha de justificar i l'import de l'ajuda concedida a cada una d'elles, indicant els percentatges aplicats, com el termini o data límit per a la presentació de les sol·licituds de cobrament i documentació justificativa de les subvencions concedides.
  
Base 7. Cobrament de la subvenció
  
7.1 Per al cobrament de la subvenció, l'entitat beneficiària haurà de presentar, en el termini límit establert en la resolució de concessió, la corresponent sol·licitud de cobrament dirigida a la Direcció General d'Educació i Qualitat Ambiental segons model d'instància que s'adjunta en el present annex, en la qual es detalle el material adquirit i el seu cost definitiu, acompanyada de la següent documentació:
  
- Còpies compulsades de les factures corresponents a les despeses efectuades per l'adquisició del material de mesurament del soroll ambiental i vibracions, a les quals s'haurà d'adjuntar còpia compulsada del document comptable corresponent a la fase d'ordenació del pagament d'aquestes, degudament fiscalitzat per l'interventor de la corporació local.
  
- Còpia compulsada del certificat de verificació primitiva o, si no n'hi ha, còpia compulsada de l'aprovació de model dels sonòmetres, sonòmetres integradors-promediadors i calibradors sonors adquirits, en compliment de l'Ordre de 16 de desembre de 1998 per la qual es regula el control metrològic de l'Estat sobre els instruments destinats a mesurar nivells de so audible.
  
- En el cas que hi haja hagut alguna variació, a data de presentació de la sol·licitud de cobrament, en la declaració de subvencions sol·licitades, percebudes o reconegudes d'altres administracions públiques, o de qualsevol entitat pública o privada, per a la mateixa actuació objecte de subvenció, s'haurà d'aportar de nou el model 27596 actualitzat. En cas contrari, bastarà presentar certificat del secretari de l'entitat local, en el qual es faça constar que no han existit variacions respecte a la situació inicial declarada amb caràcter previ a la concessió de la subvenció.
  
7.2. La Conselleria de Medi Ambient podrà, en qualsevol moment, efectuar les comprovacions necessàries encaminades a verificar la realització de les actuacions subvencionades o requerir a la beneficiària la presentació de qualsevol documentació encaminada a la dita verificació.
  
7.3. En qualsevol cas, únicament es pagarà la totalitat de la subvenció reconeguda si la quantitat subvencionable del projecte ha sigut justificada íntegrament; en un altre cas, només es pagarà la part de la subvenció proporcional als justificants de despesa aportada, i el conseller de Medi Ambient, a proposta de la Direcció General d'Educació i Qualitat Ambiental, dictarà resolució de decaïment en el dret al cobrament de la subvenció en la quantia no justificada.